text: கர்ப்பத்தின்போது நீங்கள் கட்டாயம் சாப்பிடவேண்டிய உணவுகள் கர்ப்ப காலத்தில் ஆரோக்கியமான உணவு ஆரோக்கியமான குழந்தைக்கு முக்கியம். இங்கே உங்கள் உணவில் நீங்கள் சேர்க்க வேண்டிய 10 முக்கியமான உணவுகள் பட்டியலிடப்பட்டுள்ளன: சுத்திகரிக்கப்படாத தானியங்களில் நார்சத்து, புரதம் மற்றும் வைட்டமின் பி இருப்பதால், அதை எடுத்துக்கொள்ளவும். இது குழந்தையின் வளர்ச்சிக்கு உதவும். இதை சரியான அளவில் எடுத்துக்கொள்வதால் எடை கூடாது. முழு கோதுமை, ஓட்ஸ், நச்ஹ்னி, கம்பு, திணை, இவை அனைத்தும் சிறந்த தேர்வுகள். உங்களால் முடிந்த வரை அனைத்து வண்ணங்களில்ய்ம் உள்ள காய்கறியை எடுத்துக்கொள்வதால், கர்ப்பத்தின்போது முக்கிய ஊட்டச்சத்தை தக்கவைக்க உதவுகிறது. பசிக்கும்போது சிற்றுண்டிகளுக்கிடையில் காய்கறிகளை உண்ணலாம். புதிய, பருவகால பழங்களை மட்டும் உண்ணவும். பழச்சாறாக உட்கொள்வதை தவிர்க்கவும். இவை நார்சத்தை இழந்துவிடுகின்றன. இனிப்பிற்கு பதில் பழங்களை சாப்பிடலாம். முழுமையான புரதமாக முட்டை கருதப்படுகிறது. தினமும் காலை உணவில் முட்டையை (முக்கியமாக வெள்ளை கருவை) சேர்த்துக்கொள்ளவும். சைவர்களுக்கு பருப்பு தான் சிறந்த புரத ஆதாரம். இரும்பு வழங்கலாம். புரோட்டின்கள் வாழ்க்கையின் கட்டுமானத் தொகுதிகளாகக் கருதப்படுகின்றன மற்றும் உங்கள் குழந்தையின் உயிரணு உருவாவதற்கு அவசியம். புரதங்கள் மற்றும் பிற முக்கிய ஊட்டச்சத்துக்களின் ஆதாரமாக தினமும் கைநிறைய நட்ஸ் (பருப்புவகைகள்) எடுத்துக்கொள்ளவும். ஒரு சிற்றுண்டிக்காக உங்கள் பையில் எளிதில் எடுத்து செல்லக்கூடியது. தினமும் விதைகளின் கலவையை உண்ணலாம், குறிப்பாக ஆளி விதைகள். ஆளி விதையில் ஒமேகா 3 கொழுப்பு அமிலங்களின் சிறந்த ஆதாரமாகும், இது குழந்தையின் மூளை வளர்ச்சியை மேம்படுத்த உதவும் முக்கிய ஊட்டச்சத்தாகும். பால் மற்றும் பால் பொருட்கள் புரதங்கள் மற்றும் கால்சியத்தை வழங்குகின்றன. உங்கள் குழந்தையின் எலும்புகள், பற்கள் மற்றும் தசைகள் ஆரோக்கியமான வளர்ச்சிக்கு உதவும். கர்ப்பிணிகளுக்கு கடைந்த அல்லது வெண்ணைய் நீக்கப்பட்ட பால் போதுமானது. இது எடை அதிகரிப்பின்றி அனைத்து ஊட்டச்சத்துக்களையும் அளிக்கிறது. வைட்டமின்களை உறிஞ்சி, மூட்டுகளை உயவூட்டுவதற்கு உடலுக்கு கொழுப்பு அவசியம். நமது உடலுக்கு இது மிகவும் சிறிய அளவில் தேவைப்படுகிறது. ஆலிவ் எண்ணெய், ஆளிவிதை விதை எண்ணெய் மற்றும் அரிசி தவிடு எண்ணெய் போன்ற தினமும் 2-3 தேக்கரண்டி நிறைவுறா கொழுப்பு தேவைப்படுகிறது. அனைத்து ஊட்டச்சத்துக்களையும் உறிஞ்ச உதவுவதில் முக்கிய பங்கு வகிப்பதால் இது மிகவும் அவசியம். தேவையான அளவு தண்ணீர் உட்கொள்வதால் நீர்சத்து அற்ற நிலையை தடுக்கிறது, தினமும் 8-10 கோப்பைகள் நீரை அருந்தவும்.


பயிர்க் காப்பீடு இழப்பீடு வழங்காமல் அலைக்கழிப்பு: விவசாயிகள் புகார்- Dinamani பயிர்க் காப்பீடு இழப்பீடு வழங்காமல் அலைக்கழிப்பு: விவசாயிகள் புகார் திருநெல்வேலி மாவட்டத்தில் பயிர்க் காப்பீடு இழப்பீடுகளை வழங்காமல் அலைக்கழிப்பதாக விவசாயிகள் திங்கள்கிழமை புகார் மனு அளித்துள்ளனர். திருவேங்கடம் வட்டம், தோணுகால் பகுதியைச் சேர்ந்த தமிழ்நாடு விவசாயிகள் சங்க மாவட்ட துணைச் செயலர் எஸ்.கருப்பசாமி தலைமையில் ஆட்சியர் அலுவலகத்தில் திங்கள்கிழமை அளித்த மனு: திருவேங்கடம், சங்கரன்கோவில் வட்டங்களில் கடந்த 2017-18ஆம் ஆண்டில் சாகுபடி செய்யப்பட்ட நெல், உளுந்து, பாசிப்பயறு, சோளம் உள்ளிட்ட பயிர்களுக்கு விவசாயிகள் பயிர்க் காப்பீடு செய்திருந்தனர். அவர்களில் மகசூல் பாதிக்கப்பட்ட ஆயிரக்கணக்கான விவசாயிகள் உரிய ஆவணங்களுடன் சென்று இழப்பீடு கேட்டால், சம்பந்தப்பட்ட தனியார் நிறுவனத்தினர் முறையான பதிலளிக்காமல் அலைக்கழித்து வருகிறார்கள். உளுந்து சேதமான பல விவசாயிகள் பயனாளிகள் பட்டியலில் இருந்து விடுபட்டுள்ளனர். ஏற்கெனவே உழவன் செயலி மூலம் பதிவு செய்து மகசூல் பாதிக்கப்பட்ட விவசாயிகள் அனைவருக்கும் உரிய இழப்பீடு வழங்க நடவடிக்கை எடுக்க வேண்டும் என மனுவில் குறிப்பிடப்பட்டிருந்தது.


source: wikipedia

text: பிரான்சிஸ் கிரிக் (Francis Crick, சூன் 8, 1916-சூலை 28, 2004), இங்கிலாந்து நாட்டு விஞ்ஞானி ஆவார். டி.என்.ஏயின் அமைப்பு மற்றும் செயல் பற்றிய பணிக்காக, 1962 ஆம் ஆண்டின் மருத்துவத்திற்கான நோபல் பரிசை மௌரிஸ் வில்கின்ஸ் மற்றும் ஜேம்ஸ் வாட்சன் ஆகியோருடன் இணைந்து கிரிக் பெற்றுக் கொண்டார். அமெரிக்காவின் புகழ் பெற்ற கல்வி நிறுவனங்களான ஹார்வர்ட் பல்கலைக்கழகம் (1959), ராச்செஸ்டர் பல்கலைக்கழகம் (1959), ஜான் ஹாப்கின்ஸ் மருத்துவக் கல்லூரி (1960) மற்றும் ப்ரூக்ளின் பல்தொழில் பயிலகம்(Polytechnic)(1953-1954) ஆகியவற்றில் வருகை தரும் விரிவுரையாளராகப் பணியாற்றியுள்ளார். இவற்றையும் பார்க்கவும் நோபல் பரிசு நோபல் பரிசு பெற்றவர்கள் பட்டியல் மேற்கோள்கள் நோபல் மருத்துவப் பரிசு பெற்றவர்கள் அறிவியலாளர்கள் 2004 இறப்புகள் 1916 பிறப்புகள்


பாலியல் குற்றவாளி திருநாவுக்கரசின் பொள்ளாச்சி வீட்டில் சி.பி.சி.ஐ.டி போலீசார் தீவிர சோதனை : அ.தி.மு.க பிரமுகரின் மகனுக்கு தொடர்பு இருப்பதாக பொதுமக்கள் குற்றச்சாட்டு Mar 15 2019 1:01PM பொள்ளாச்சியில் பாலியல் சம்பவத்தில் தொடர்புடைய திருநாவுக்கரசு வீட்டில் சி.பி.சி.ஐ.டி போலீசார் சுமார் 4 மணி நேரம் சோதனை நடத்தினர். வன்கொடுமை சம்பவத்தில், குற்றவாளிகளுக்கும், அ.தி.மு.க பிரமுகரின் மகனுக்கும் தொடர்பு இருப்பதாக பொதுமக்கள் குற்றம் சாட்டினர். பொள்ளாச்சி பாலியல் வன்கொடுமை சம்பவத்தில் முக்கிய குற்றவாளியான திருநாவுக்கரசின் பண்ணை வீட்டில் ஆய்வு செய்த காவல்துறையினர், இரண்டாவது நாளாக நேற்று மாக்கினாம் பட்டியில் உள்ள திருநாவுக்கரசின் வீட்டில் இருந்த லேப்டாப் மற்றும் ஆவணங்களை ஆய்வு மேற்கொண்டனர். இந்த சோதனையில் முக்கிய தடயமாக இருந்த லேப்டாப் மற்றும் பென்ட்ரைவ் ஆகியவை கைப்பற்றப்பட்டதாக கூறப்படுகிறது. காவல்துறையினர் நடத்திய சோதனையின்போது அக்கம் பக்கத்தினர் திரண்டனர். இதனால் அப்பகுதியில் பரபரப்பு ஏற்பட்டது. இச்சம்பவத்தில் அ.தி.மு.க பிரமுகரின் மகனுக்கு தொடர்பு இருப்பதாகவும், அவரை விசாரணை வளையத்தில் உட்படுத்த வேண்டும் என்றும் பொதுமக்கள் கோரிக்கை விடுத்தனர்.


text: இரமண மகரிசி (Ramana Maharshi) (ஒலிப்பு:இரமண மஹரிஷி) (டிசம்பர் 30, 1879 - ஏப்ரல் 14, 1950) தமிழகத்தைச் சேர்ந்த ஆன்மீகவாதி ஆவார். அத்வைத வேதாந்த நெறியைப் போதித்த இவர் திருவண்ணாமலையில் வாழ்ந்தவர். திருவண்ணாமலையில் அமைந்துள்ள, ஸ்ரீ ரமண ஆசிரமம் உலகப் புகழ் பெற்றதாகும். இளமைக்காலம் இவர் விருதுநகர் மாவட்டம் திருச்சுழியில் 1879ம் ஆண்டு டிசம்பர் 30 ஆம் நாள் சுந்தரம் ஐயர், அழகம்மாள் ஆகியோருக்கு மகனாகப் பிறந்தார். இவருக்கு நாகசுவாமி என்கிற மூத்த சகோதர் உண்டு. இவரது இயற்பெயர் வேங்கடராமன் ஆகும். இவர் மதுரையில் ஸ்காட் நடுநிலைப் பள்ளியில் கல்வி பயின்றார். ஆன்மீக நாட்டம் ஒருமுறை உறவுமுறைப் பெரியவர் ஒருவர் திருவண்ணாமலையில் இருந்து வந்திருக்க அவர் வாயிலாகத் திருவண்ணாமலை பற்றிய ஆவல் அதிகரித்தது. பின்னர் பெரியபுராணம் போன்ற நூல்களைப் பயின்று வர, இறையடியார்கள் மீதும், இறைவனைப்பற்றி அறிதலிலும் நாட்டம் ஏற்பட்டது. மதுரை மீனாட்சி அம்மன் கோவிலுக்குச் செல்லும் பழக்கமும் ஏற்பட்டது. அவரது 16ஆம் அகவையில் மதுரையிலிருந்த அவருடைய சிற்றப்பா வீட்டில் ஒருநாள் திடீரென ஒரு மரண அனுபவம் அவருக்குக் கைகூடிற்று. அவ்வனுபவத்தில் மரணிப்பது எது? உடல் தானே மரணிக்கின்றது. நான் மரணிப்பவன் அல்லன். ஆகவே உண்மையான நான் யார் என விசாரித்து நான் உடலல்லன், ஆன்மா என்ற உண்மையை அறிந்தார். இந்த ஆன்மாவே எல்லாம் வல்ல பரம்பொருளாயிருக்க வேறொன்றும் இல்லாத நிலையில் எல்லாவற்றையும் அறிந்து தெளிந்தார். இவ்வாறு ஆன்மிகத் தெளிவு பெற்ற பின் தன் சுற்றமெல்லாந் துறந்துவிட்டு இரயில் ஏறி 1896ஆம் ஆண்டு செப்டம்பர் 1 அன்று திருவண்ணாமலையை வந்தடைந்தார். அங்கு திருவண்ணாமலை அருணாசலேசுவரர் ஆலயத்தில் சிறிது காலம் தியானம் செய்தார். பின்னர் அங்கிருந்த பாதாள லிங்கத்தினருகில் சென்று தியானத்தமர்ந்தார். அங்குச் சிறுபிள்ளைகளின் விசமச் செய்கைகளிலிருந்து சேஷாத்ரி சுவாமிகள் அன்பர்களின் மூலம் காத்தார். பின்னர் விருபாக்ஷி குகை, கந்தாச்ரமம், மாமரக் குகை, குருமூர்த்தம் எனப் பல இடங்களில் வாசம் செய்து இறுதியில் திருவண்ணாமலையடிவாரத்தில் தங்கினார். அங்கேயே ரமணாச்சிரமம் உருவானது. இவரது சீடர்களில் ஒருவரான காவ்ய கண்ட கணபதிமுனி என்ற சமஸ்கிருத பண்டிதர் ஒருவராலேயே இவருக்கு ”இரமண மஹரிஷி” எனப் பெயர் சூட்டப்பட்டது. அதுவரை அவரை பிராம்மண சுவாமி என்றே அழைத்தனர். கையில் ஏற்பட்ட கொடிய சார்கோமா புற்று நோயால் ஏற்பட்ட கட்டியை மயக்க மருந்து எதுவும் இல்லாத நிலையில் அறுவை சிகிச்சை மூலம் அகற்ற அனுமதி அளித்தார். 1950இல் தேகவியோகமானார். உபதேசங்கள் ரமணரின் முக்கியமான உபதேசம் 'நான் யார்' என்னும் ஆன்ம விசாரம். ஞான மார்க்கத்தில் தன்னை அறிதல் அல்லது முக்தி பெறுதலே இவ்வழியின் நோக்கம். உபநிடதங்கள் மற்றும் அத்வைத வேதாந்த நெறிகள் ஆகியவற்றின் சாரத்தினை இவரது உபதேசங்களில் காணலாம். இவரது உபதேசங்களின் தொகுப்பான 'நான் யார்?' என்ற புத்தகம் முதன்மையானதாகும். ஆதி சங்கரரின் ஆக்கமான 'ஆத்ம போதம்' தனை தமிழில் வெண்பாக்களாக ரமணர் வழங்கியுள்ளார். ஒரு பொருளைத் தியானிப்பது என்பது ஒருபோதும் உதவாது. தியானிப்பவனும் தியானிக்கப்படும் பொருளும் ஒன்றே என்பதை உணரவேண்டும். அதனைப் பயில்க. தியானிக்கப்படும் பொருள், நுண்மையாக இருந்தாலும் சரி - ஒன்றான தன்மையை அழித்து நாமே இருமையை உருவாக்குகிறோம். இரமண ஆசிரமம் பலகாலம் திருவண்ணாமலையின் பல இடங்களில் தங்கிய ரமண மகரிசி, 1922 இல் அவரது தாயின் தேகமறைவிற்குப் பிறகு திருவண்ணாமலையின் அடிவாரத்தில் தாயார் சமாதி வைக்கப்பட்ட இடத்திற்கு வந்து அங்கேயே நிரந்தரமாகத் தங்கலானார். அங்கு அவரது சீடர்களால் ஆசிரமம் ஒன்று உருவாக்கப்பட்டது. இதுவே ரமண ஆசிரமமாகும். இதன் பின்னர் மகரிசி சமாதியடையும் வரை அந்த ஆசிரமத்தை விட்டு எங்கும் செல்லவில்லை. தமிழ்ப் படைப்புகள் பட்டியல் உபதேச உந்தியார் உள்ளது நாற்பது உள்ளது நாற்பது அனுபந்தம் ஏகான்ம பஞ்சகம் ஆன்ம வித்தை உபதேசத் தனிப்பாக்கள் ஸ்ரீ அருணாசல அக்ஷரமணமாலை ஸ்ரீ அருணாசல அஷ்டகம் ஸ்ரீ அருணாசல நவமணிமாலை ஸ்ரீ அருணாசல பதிகம் நான் யார்? விவேகசூடாமணி அவதாரிகை பகவத் கீதா ஸாரம் குரு வாசகக் கோவை ஸ்ரீ ரமண நூற்றிரட்டு ஆதிசங்கர பகவத் பாதரின் தக்ஷிணாமூர்த்தி தோத்திரம், குரு ஸ்துதி, அத்தாமலக தோத்திரம், ஆன்மபோதம் ஆகியவற்றின் தமிழாக்கம் ரமண மகரிசியைப் பின்பற்றியவர்கள் விசிறி சாமியார் என அழைக்கப்படும் யோகி ராம் சுரத் குமார். மேற்கோள்கள் வெளி இணைப்புகள் Bibliography of the Tamil Writings of Sri Ramana தமிழில் ஆத்ம போதம் Shastra Nethralaya - Ramana Maharishi இரமண ஆச்சிரம இணையத்தளம் 1879 பிறப்புகள் 1950 இறப்புகள் இந்து சமயப் பெரியார்கள் சைவ சமயம் அத்வைத வேதாந்த ஆசிரியர்கள் சமயத் தலைவர்கள் திருவண்ணாமலையில் வாழ்ந்த சித்தர்கள் சைவ சமய சித்தர்கள் விருதுநகர் மாவட்ட நபர்கள் தமிழ் மெய்யியலாளர்கள்


source: CulturaX

text: `ஆழ்கடலில் ஹைட்ரோகார்பன் எடுத்தால் மட்டும் ஆபத்து இல்லையா?' - கொதிக்கும் டெல்டா விவசாயிகள் | farmers protesting against offshore hydrocarbon exploration projects in cauvery Delta Published: 20 Nov 2020 3 PM Updated: 20 Nov 2020 3 PM `ஆழ்கடலில் ஹைட்ரோகார்பன் எடுத்தால் மட்டும் ஆபத்து இல்லையா?' - கொதிக்கும் டெல்டா விவசாயிகள் ஹைட்ரோ கார்பன் அபாயம் எப்போது நிரந்தரமாக நீங்குமென தமிழக மக்கள் ஆதங்கப்படுகிறார்கள். குறிப்பாக, கடலோரப் பகுதி மக்கள் மிகுந்த கவலையில் ஆழ்ந்துள்ளார்கள். காவிரி பாசன மாவட்டங்களையொட்டியுள்ள ஆழ்கடல் பகுதியில் ஹைட்ரோ கார்பன் திட்டத்தைச் செயல்படுத்த ஓ.என்.ஜி.சி நிறுவனத்துக்கு மத்திய அரசு அனுமதி அளித்துள்ளது. இதற்கு பல்வேறு தரப்பிலிருந்தும் கடும் எதிர்ப்புகள் எழுந்துள்ளன. இதுகுறித்து மிகுந்த ஆதங்கத்தோடு எதிர்ப்பு தெரிவித்துள்ள பாட்டாளி மக்கள் கட்சியின் நிறுவனர் டாக்டர் ராமதாஸ், ``பாதுகாக்கப்பட்ட வேளாண் மண்டலமாக அறிவிக்கப்பட்ட பிறகும்கூட, காவிரி டெல்டா மாவட்டங்களையொட்டியுள்ள பகுதியில் ஹைட்ரோ கார்பன் எடுக்க மத்திய அரசு அனுமதி அளித்திருப்பது கண்டனத்துக்குரியது. தமிழக மக்களின் உணர்வுகளை மதிக்காமல், தொடர்ச்சியாக இதுபோன்ற திட்டங்கள் அறிவிக்கப்படுகிறது'' எனத் தெரிவித்துள்ளார். ஹைட்ரோ கார்பன் எதிர்ப்புப் போராட்டம் ``நிலப்பகுதியில் மட்டுமல்ல, ஆழ்கடலில் ஹைட்ரோ கார்பன் எடுத்தாலும் கடும் ஆபத்துகள் நேரும்'' என மீத்தேன் திட்ட எதிர்ப்புக் கூட்டமைப்பின் ஆலோசகர் மருத்துவர் பாரதிச்செல்வன் எச்சரிக்கிறார். இதுகுறித்து நம்மிடம் விரிவாகப் பேசிய இவர், ``காவிரி டெல்டா மாவட்டங்களில் மத்திய அரசின் ஓ.என்.ஜி.சி நிறுவனம், கடந்த முப்பதாண்டுகளுக்கு மேலாக பெட்ரோ-கேஸ் எடுத்து வருகிறது. இதனால் இப்பகுதி விவசாயிகளும் பொதுமக்களும் கடுமையான பாதிப்புகளைச் சந்தித்து வருகிறார்கள். இதை நாம் கண்கூடாகப் பார்த்து வருகிறோம். நெடுவாசல் ஹைட்ரோ கார்பன் குழாய் இந்நிலையில்தான் இப்பகுதிகளில் நிலக்கரி படுகை மீத்தேன் எடுக்கும் திட்டத்தைச் செயல்படுத்த மத்திய அரசு தீவிரம் காட்டியது. டெல்டா மக்களின் கடும் எதிர்ப்புகளால் அத்திட்டம் கைவிடப்பட்டது. இதற்கிடையே ஷேல் கேஸ் எடுக்கும் திட்டமும் மக்களை அச்சுறுத்தியது. இதுபோன்ற பேராபத்துகள் தொடர்ந்து கொண்டே இருந்ததால்தான், காவிரி டெல்டாவை பாதுகாக்கப்பட்ட வேளாண் மண்டலமாக அறிவிக்க வேண்டும் என்ற கோரிக்கை வலுப்பெற்றது. இதை ஏற்றுதான் தமிழக அரசு, காவிரி டெல்டாவை பாதுகாக்கப்பட்ட வேளாண் மண்டலமாக அறிவித்து சட்டமியற்றியது. ஆனாலும் கூட, இனி எந்த ஓர் ஆபத்தும் இல்லையென தமிழக மக்களால் நிம்மதியாக இருக்க முடியவில்லை. மத்திய பெட்ரோலியத்துறை அமைச்சகம், ஹைட்ரோ கார்பன் திட்டத்தைச் செயல்படுத்துவதற்கான ஐந்தாம் கட்ட ஏலத்தில், இந்திய அளவில் ஓ.என்.ஜி.சி நிறுவனத்துக்கு 7 இடங்களிலும், ஆயில் இந்தியா நிறுவனத்துக்கு 4 இடங்களிலும் ஹைட்ரோ கார்பன் எடுக்க அனுமதி அளித்து, நவம்பர் 17-ம் தேதி ஒப்பந்தத்தில் கையெழுத்திட்டுள்ளது. ஓ.என்.ஜி.சி-க்கு அனுமதி வழங்கப்பட்டுள்ள 7 இடங்களில், காவிரி டெல்டாவையொட்டியுள்ள ஆழ்கடல் பகுதியும் இடம்பெற்றுள்ளது. காரைக்கால் - பாண்டிச்சேரி வரையிலான ஆழ்கடல் பகுதியில் 4064.22 சதுர கிலோமீட்டரில் ஹைட்ரோ கார்பன் எடுக்க, ஓ.என்.ஜி.சி-க்கு அனுமதி அளிக்கப்பட்டுள்ளது. ஆழ்கடலில்தானே இதைச் செயல்படுத்தப்போகிறார்கள், இதனால் கவலைப்பட வேண்டியதில்லை என அலட்சியமாக இருந்துவிட முடியாது. இதிலும் பல பேராபத்துகள் ஏற்படும். நச்சுத்தன்மை வாய்ந்த ரசாயனங்களைப் பயன்படுத்தி, நீரியல் விரிசல் முறையில்தான் இத்திட்டம் செயல்படுத்தப்படும். இதனால் கடல் நஞ்சாகும். முதல்கட்டமாக நச்சுத்தன்மை வாய்ந்த மீன்களை மக்கள் சாப்பிட வேண்டிய நிலை உருவாகும். இதனால் பலவிதமான நோய்கள் உருவாகி உடல்நலம் பாதிக்கப்படும். ஒருகட்டத்தில் கடல்வாழ் உயிரினங்கள் அழிந்துபோய் மீனவர்களின் வாழ்வாதாரம் கைவிட்டுப்போகும். தேவையற்ற வாயுக்களை எரிக்கும்போது காற்று நஞ்சாகும். நிலத்தடி நீரும் பாதிக்கப்படும். எனவே, தமிழக மக்களைப் பாதுகாக்க, எதிர்கால தலைமுறையைக் காப்பாற்ற இத்திட்டத்தைத் தடுத்து தமிழக அரசு தீவிர முயற்சிகளை மேற்கொள்ள வேண்டும்" என்றார்.


உங்களுக்கு நன்றி சொல்லவேண்டும்..." என பின்னூட்டம் இட்டிருந்தீர்கள்.


source: fineweb

text: |தொ.மு.பாஸ்கரத் தொண்டைமான்| |Subashini ஆல் எழுதப்பட்டது| |Saturday, 25 July 2009 21:04| தமிழுக்கு நெல்லை தந்த கொடை! ஜெயநந்தனன் அரசுப் பணியில் இருந்தவண்ணம் அருந்தமிழ்ப் பணியும் ஆற்றிய அறிஞர் பெருமக்களின் வரிசையில் தொ.மு.பாஸ்கரத் தொண்டைமானுக்குச் சிறப்பிடம் உண்டு. இப்போதெல்லாம் தினசரிகளும் சரி, வார சஞ்சிகைகளும் சரி போட்டிப் போட்டுக் கொண்டு பல்வேறு ஆலயங்களைப் பற்றியும், சரித்திரப் பிரசித்தி பெற்ற தலங்களைப் பற்றியும் கட்டுரைகளை வெளியிட்டு வருகின்றன. இதற்கெல்லாம் முன்னோடியாகத் திகழ்ந்தவர் "கலைமணி" தொ.மு.பாஸ்கரத் தொண்டைமான்தான். நெல்லை மாவட்டம் தமிழுக்கு அளித்திருக்கும் கொடைகள் ஏராளம் ஏராளம். பல தமிழறிஞர்கள் நெல்லைத் தரணியில் தோன்றி மொழிப் பணியாற்றி இருக்கின்றனர். அந்த வரிசையில் 1904ஆம் ஆண்டு ஜூலை மாதம் 22ஆம் தேதி நெல்லையில், தொண்டைமான் முத்தையா - முத்தம்மாள் தம்பதியருக்கு மகனாகப் பிறந்தவர் தொ.மு.பாஸ்கரத் தொண்டைமான். இவரது தந்தை வழிப் பாட்டனார் சிதம்பரத் தொண்டைமான் வண்ணச்சரபம் தண்டபாணி சுவாமிகளிடம் முறையாகத் தமிழ் பயின்றவர் என்றால், தகப்பனார் முத்தையாவோ தமிழ்ப் புலமையும், ஆங்கிலப் புலமையும் ஒருங்கே அமையப் பெற்ற அறிஞர். இப்படிப்பட்ட மொழி ஆளுமைமிக்க குடும்பத்தில் பிறந்த பாஸ்கரத் தொண்டைமானுக்கு இயற்கையிலேயே தமிழில் நாட்டமும், கலைகளில் ஈடுபாடும் ஏற்பட்டதில் ஆச்சரியம் என்ன இருக்கிறது? அன்றைய வழக்கப்படி, கல்லூரியில் படிக்கும்போதே திருமணம் செய்து கொண்டுவிட்ட பாஸ்கரத் தொண்டமானின் மாணவர் பருவம் திருநெல்வேலியில் கழிந்தது. கல்லூரி நாள்களில் பாஸ்கரத் தொண்டைமானிடம் தாக்கத்தை ஏற்படுத்தியவர்கள் இருவர். ஒருவர் தொண்டைமான் படித்த இந்துக் கல்லூரியில் தமிழாசிரியராக இருந்த மேலகரம் சுப்பிரமணியக் கவிராயர். இன்னொருவர், "சொல்லின் செல்வர்" இரா.பி.சேதுப்பிள்ளை.இரா.பி.சேதுப்பிள்ளையின் தூண்டுதலின் பேரில்தான் பாஸ்கரத் தொண்டைமான் தனது கல்லூரி நாள்களிலேயே "ஆனந்தபோதினி" பத்திரிகையில் கம்பராமாயணக் கட்டுரைகளை எழுதினார். கம்பனின் கவிதையில் காதல் வசப்பட்டவர்கள் இரசிகமணியின் இரசனை வட்டத்திற்குள் இழுக்கப்படுவது என்பது எதிர்பார்க்கக் கூடிய ஒன்றுதானே? "இரசிகமணி' டி.கே. சிதம்பரநாத முதலியாரின் பரிச்சயமும், அவருடன் அமர்ந்து கம்பனை வரிவரியாக இரசித்துப் படிக்கும் அனுபவமும் பாஸ்கரத் தொண்டைமானின் தமிழ்ப் பித்துக்கு மெருகும் உரமும் ஊட்டின. திருநெல்வேலி இந்துக் கல்லூரியில் இளங்கலைப் பட்டம் பெற்ற கையோடு, அரசு உத்தியோகம் அவரைத் தேடி வந்தது. இன்றைய "வனவள"த் துறைக்கு அப்போது "காட்டிலாகா" என்று பெயர். காட்டிலாகாவில் வேலைக்குச் சேர்ந்த சில மாதங்களிலேயே, பாஸ்கரத் தொண்டைமான் வருவாய்த் துறை ஆய்வாளரானார். அதிலிருந்து படிப்படியாக முன்னேறி தாசில்தார், முதல் வகுப்பு நடுவர், மாவட்ட உதவி ஆட்சியாளர் என்று பல்வேறு பதவிகளை வகித்தார் அவர். இவரது சேவையைக் கருதி, அரசு இவரை இந்திய அரசுப் பணி (ஐ.ஏ.எஸ்.) தகுதியை அளித்து வேலூர் மாவட்ட ஆட்சித் தலைவராக நியமித்தது.1959ஆம் ஆண்டு பதவியிலிருந்து ஓய்வுபெற்ற பின் பாஸ்கரத் தொண்டைமான் மீண்டும் திருநெல்வேலிக்கே திரும்பிவிட்டார். தமது பாரம்பரியமான வீட்டில் தங்கி தமது இலக்கியப் பணியைக் கடைசிக் காலம்வரை தொடர்ந்தார் என்பது மட்டுமல்ல, அவர் எழுதிக் குவித்ததும் ஏராளம் ஏராளம். பாஸ்கரத் தொண்டைமான் எங்கெல்லாம் பணியாற்றினாரோ அங்கெல்லாம் அரசுப் பணியுடன் தமிழ்ப் பணியும் ஆற்றினார் என்பதுதான் அவரது தனிச் சிறப்பு. தஞ்சையில் அவர் பணி புரிந்தபோது அங்கே கிடைத்தற்கரிய கலைச் செல்வங்களும், சிற்பப் படிவங்களும், சரித்திரத்தின் அடிச்சுவடுகளும் கேள்வி கேட்பாரற்று வீணாகிப் போவதைப் பார்த்துத் திடுக்கிட்டார். அவைகளை எல்லாம் முறையாக சேமித்து, தஞ்சையில் அற்புதமான ஒரு கலைக்கூடமே அமைத்துத் தமிழரின் சரித்திரத்துக்கு வலு சேர்த்த பெருமை தொ.மு.பாஸ்கரத் தொண்டைமானுடையது! நெல்லை வண்ணாரப்பேட்டையில் அப்போதெல்லாம் தமிழகமெங்கும் உள்ள தேர்ந்தெடுத்த இலக்கிய ஆர்வலர்கள் ஒன்றுகூடுவார்கள். அவர்கள் ஒன்றுகூடும் இடம் "இரசிகமணி" டி.கே.சிதம்பரநாத முதலியாரின் வீடு. சாரல் பருவம் வந்துவிட்டால், இவர்கள் குற்றாலத்தில் இருக்கும் இரசிகமணியின் வீட்டிற்குச் சென்று விடுவார்கள். சிதம்பரநாத முதலியாரின் வீட்டில் நடு முற்றமாக வட்டவடிவில் அமைந்த தொட்டிக்கட்டு அமைப்பில்தான் மாலை வேளையிலும், ஞாயிற்றுக்கிழமைகளிலும் இரசிகமணியின் நண்பர் வட்டம் கூடும். அவர்கள் கம்பன், இளங்கோ, வள்ளுவர், சங்க இலக்கியம் என்று இலக்கிய சர்ச்சையில் ஈடுபடுவார்கள். இங்கிலாந்தில் டாக்டர் சாமுவேல் ஜான்சன் தனது நண்பர் வட்டத்தைக் கூட்டி இலக்கியக் கழகம் என்ற பெயரில் இலக்கிய ஆய்வுகள் நடத்துவாராம். அதேபோல, இலக்கிய ஆய்வு நடத்தும் திருநெல்வேலியிலுள்ள இரசிகமணியின் நண்பர் வட்டம், "வட்டத் தொட்டி" என்று வழங்கலாயிற்று. வட்டத் தொட்டியின் தலைவர் இரசிகமணி டி.கே.சி. என்றால் அதன் தூண்களில் ஒருவராகச் செயல்பட்டவர் தொ.மு. பாஸ்கரத் தொண்டைமான். போன்ற பல தமிழறிஞர்கள் "வட்டத் தொட்டி"யில் அடிக்கடி பங்கு பெறும் தமிழார்வலர்கள்.மூதறிஞர் இராஜாஜி மற்றும் எழுத்தாளர் கல்கி ஆகிய இருவரும் சற்று ஓய்வு கிடைத்தாலும் நெல்லையிலுள்ள இரசிகமணியின் வீட்டுக்கு விருந்தாளியாக வந்து விடுவார்கள். அவர்களும் சேர்ந்து கொண்டால், வட்டத் தொட்டியின் கலகலப்புக்கும், இலக்கிய சர்ச்சைக்கும் கேட்கவே வேண்டாம். இந்த இலக்கிய சர்ச்சைகளில் தொ.மு. பாஸ்கரத் தொண்டைமானின் பங்களிப்பு மிகவும் அதிகம். வெள்ளக்கால் சுப்பிரமணிய முதலியாரின் எண்பதாவது பிறந்தநாளைச் சிறப்பாகக் கொண்டாட வேண்டும் என்று நெல்லையிலுள்ள நண்பர்கள் முடிவெடுத்து ஒரு விழா எடுப்பது என்று தீர்மானித்தனர். "வெள்ளைக்காலை வாழ்த்த உத்தமதானபுரத்திற்குத்தான் தகுதியுண்டு" என்பது இரசிகமணியின் கருத்து. அவரே "தமிழ்த் தாத்தா" உ.வே. சாமிநாத அய்யரவர்களுக்குக் கடிதம் எழுதி அவரது இசைவையும் பெற்று விட்டார். இந்துக் கல்லூரி மாடியில் நடந்த விழாவுக்கு அறிஞர்களும், தமிழன்பர்களும் திரண்டு வந்திருந்தனர். விழாத் தலைவரான "மகா மகோபாத்தியாய" டாக்டர் உ.வே.சாமிநாத அய்யருக்கு முதிர்ந்த பருவம். அவரை அழைத்துக் கொண்டு, வழிநடத்திச் சென்று தலைமைப் பீடத்தில் அமரவைத்த இளைஞர் தொ.மு. பாஸ்கரத் தொண்டைமான். விழாத் தலைவர் உ.வே.சா. பேசும்போது அவர் குறிப்பிட்டதை அப்படியே தருகிறோம்:- "என்னைப் பலகாலும் வற்புறுத்தி நீ மேலேற வேண்டும். எனவே, படி, படி என்று தூண்டி உற்சாகப்படுத்தி வந்தவர் எனது ஆசிரியர் பெருமானாகிய திரிசிரபுரம் மீனாட்சிசுந்தரம் பிள்ளை அவர்கள். இப்பொழுது என்னை அப்படி ஊக்குவிப்பார் ஒருவரையும் காணேன். நான் நிரம்பக் கற்றவன் என்று நீங்களெல்லாம் என்னை மதித்து மரியாதை செய்யத் தொடங்கிவிட்டீர்கள். நெல்லைக்கு வந்தபின் நான் கற்க வேண்டியவை பல உள்ளன என்பதையும், அவற்றை எல்லாம் கற்றுத்தான் மேனிலை எய்த வேண்டும் என்பதையும் உணர்ந்தேன். மேலும் படி, படி என்று சொல்ல ஆசிரியப் பெருமானாகிய பிள்ளை அவர்கள் இல்லாத குறையும் இன்று தீர்ந்தது. என்னை அழைத்து வந்தானே ஒரு பிள்ளையாண்டான். அவன் வயதிலும், உருவத்திலும் சிறியவன்தான். ஆனால், அவன்தான் என் ஆசிரியப் பெருமானின் ஸ்தானத்தை இன்று வகித்தவன். ரெயிலடியில் இறங்கியது முதல் இங்கு வந்து அமரும் வரை என் கூடவே வந்து, படி, படி என்று கூறி வழியும் காட்டி, மேலேற வேண்டும் என்று சொன்னதுடன் அமையாது, மேனிலைக்கே கொண்டு வந்து தலைமைப் பீடத்திலும் அமர்த்திச் சென்றுவிட்டான். பிள்ளையவர்கள் ஸ்தானத்தை வகித்து "என்னை ஆண்டான்" என்ற பொருள்பட இந்தத் தம்பியைப் "பிள்ளையாண்டான்" என்று குறிப்பிட்டேன். இந்தத் தம்பி பல்லாண்டு நல்வாழ்வு வாழ்க!" இதைக் கேட்ட வெள்ளக்கால் எண்பதாண்டு விழாக் குழுவில் செயலாளராக இருந்த தொ.மு.பாஸ்கரத் தொண்டைமானுக்கு நோபல் பரிசு கிடைத்த மகிழ்ச்சி. "தமிழ்த் தாத்தா" தன்னைத் தம்பி என்று அழைத்ததால் பிற்காலத்தில் "தம்பி" என்ற புனைப்பெயரில் பல கவிதைகளையும், கட்டுரைகளையும் தொ.மு.பா. எழுதினார். "தமிழ்த் தாயின் தவப் புதல்வர் திருவாயால் வாழ்த்துப் பெறவும், "தம்பி" என்று அவர் அமுதூர அழைக்கவும் என்ன பாக்கியம் செய்தேன்!" என்று பாஸ்கரத் தொண்டைமான் அடிக்கடி நினைவு கூர்ந்து நெகிழ்வாராம். அரசுப் பணியிலிருந்து ஓய்வுபெற்ற பின், நெல்லைக்குத் திரும்பினாலும், தமிழகமெங்கும் சுற்றி அங்குள்ள கோயில்களைக் கண்டு, அவற்றில் வரலாற்றுச் சிறப்பு, கலைநயம் ஆகியவற்றை ஒன்றுவிடாமல் நுணுகி ஆராய்ந்து கட்டுரைகளாக வடித்தார் பாஸ்கரத் தொண்டைமான். இந்தக் கட்டுரைகள் "வேங்கடம் முதல் குமரி வரை" என்ற தலைப்பில் "கல்கி" வார இதழில் தொடராக வந்தது. என்று தொ.மு. பாஸ்கரத் தொண்டைமான் எழுதிக் குவித்தவை ஏராளம் ஏராளம். இவரது நூல்கள் சமீபத்தில் நாட்டுடைமையாக்கப் பட்டிருக்கிறது. முற்போக்கு எழுத்தாளர் தொ.மு.சி. இரகுநாதன் இவருடைய இளைய சகோதரர். நீதிபதி மகாராஜன் தொகுத்தது போல, பாஸ்கரத் தொண்டைமானுக்கு இரசிகமணி எழுதிய கடிதங்களும் தொகுக்கப்பட்டு வெளியிடப்பட்டிருக்கிறது. காரைக்குடி கம்பன் விழா என்றால், தவறாமல் ஆஜராகி விடுவார்கள், போன்ற வட்டத்தொட்டி நண்பர்கள். இவர்களது உரையைக் கேட்பதற்காகவே இலக்கிய ஆர்வமுள்ள இளைஞர் கூட்டம் காரைக்குடி நோக்கிப் படையெடுக்கும். அது ஒரு காலம்! தமிழும், கலையும் தனது இரு கண்களாகக் கொண்டு வாழ்ந்த தொ.மு.பாஸ்கரத் தொண்டைமான் 1965ஆம் ஆண்டு மார்ச் மாதம் 31ஆம் தேதி இறைவனடி சேர்ந்தார். ஆனால், வேங்கடம் முதல் குமரி வரை உள்ள பகுதி வாழும் வரை, இவரது நூலும் வாழும். இவரது புகழும் வாழும்! நன்றி:- தினமணி


text: நம் நாட்டில் வடக்கில் தலை வைத்து படுத்தால் ஆகாது என்பார்கள். இதற்கான காரணத்தை தெரிந்து கொள்ளுங்கள். இந்தியா பூமத்திய ரேகைக்கு மேலே உள்ள நாடாகும். இந்த அமைப்பில் உள்ள நாடுகளில் வடதிசையில் காந்த ஈர்ப்பு அதிக மிருக்கும். இதனால், இத்திசையில் தலை வைத்துப் படுக்கும் போது, தேவைக்கு அதிகமாக மூளைக்கு ரத்தம் பாயும். இதனால் மனப் போராட்டம் போன்ற பிரச்னைகள் ஏற்படும். குறிப்பாக அதிகப்படியான வேலை அல்லது கடுமையான உடற் பயிற்சி செய்து விட்டு, ஓய்வெடுக்கும் போது வடக்கில் தலை வைக்கவே கூடாது. இதனால் மனதில் பதட்டம் அதிகரிக்கும். அமாவாசை, பவுர்ணமி நாட்களில் நிலாவின் ஈர்ப்பு அதிகமாக இருக்கும். அப்போது பூமியில் உள்ள கடல் போன்ற பெரிய சக்திகள் கூட, மேல் நோக்கி இழுக்கப்படும். எனவேதான், இந்நாட்களில் கடல் அலைகள் வழக்கத்தைவிட அதிகமாக மேலே எழும்பும். இதைப்போலவே, வடக்கில் தலை வைத்துப் படுக்கும்போது, ரத்த ஓட்டமும் மூளைக்கு அதிகமாக இழுக்கப்படும். இதனால் மூளை பாதிப்பு ஏற்படும். எனவே, வடக்கில் தலை வைத்து படுக்கக்கூடாது. பூமத்திய ரேகைக்கு கீழுள்ள தென் ஆப்ரிக்கா போன்ற நாடுகளில் காந்த ஈர்ப்பு தென்திசையில் இருக்கிறது. எனவே, இந்நாடுகளில் தெற்கே தலை வைத்துப் படுக்கக்கூடாது.


எப்படி யோசிச்சமோ!, உங்களுக்கு பிடிச்சதா இல்லையான்னு சொல்லவே இல்லையே?


நினைத்ததைச் செய்து வாழவே முடியாதா?’ என்றெல்லாம் சிந்திப்போம்.


மட்டக்களப்பு பல்கலைக்கழக கல்லூரியின் முதலாவது பட்டமளிப்பு விழா - Tamilwin மட்டக்களப்பு பல்கலைக்கழக கல்லூரியின் முதலாவது பட்டமளிப்பு விழா சமூகத்துக்கு முக்கிய பங்காற்றும் உலமாக்கள் தொழில்நுட்ப, பொறியியல் துறைசார் கல்வியைப் பெற்றுக்கொள்ள வேண்டும் என்பதுடன் அதற்கான வாய்ப்புக்கள் உருவாக்கப்பட வேண்டும் என அமைச்சர் எம்.எல்.ஏ.எம்.ஹிஸ்புல்லாஹ் தெரிவித்துள்ளார். மட்டக்களப்பு பல்கலைக்கழக கல்லூரியின் முதலாவது பட்டமளிப்பு விழா காத்தான்குடி ஹிஸ்புல்லாஹ் மண்டபத்தில் நேற்று நடைபெற்றுள்ளது. இதன்போது தகவல் தொடர்பாடல் தொழில்நுட்ப பிரிவில் 17 பேரும், கணித அளவியலாளர் பிரிவில் 7 பேரும் உள்ளடங்களாக 24 பேருக்கு பட்டமளிப்பு வழங்கப்பட்டுள்ளது. இந்த நிகழ்வில் கலந்து கொண்டு கருத்துத் தெரிவிக்கும் போதே அவர் மேற்கண்டவாறு குறிப்பிட்டுள்ளார். இலங்கையில் அரபு மத்ரஸாக்களில் இருந்து வெளியேறுகின்ற உலமாக்கள் தகவல் தொழில்நுட்ப, கட்டிட நிர்மாண, பொறியியல் துறைகளில் நிபுணத்துவம் உள்ளவர்களாக மாற்ற வேண்டும். அதன் மூலம் உலமாக்கள் சமூக அந்தஸ்த்துள்ள நல்ல தொழில்களைப் பெற்றக்கொள்ள வேண்டும். இதன் அடிப்படையில் எமது நீண்ட கால சிந்தனைக்கு அமைவாகவே மட்டக்களப்பு பல்கலைக்கழக கல்லூரி ஆரம்பிக்கப்பட்டது. முன்னாள் ஜனாதிபதி மஹிந்த ராஜபக்ஷ ஆட்சிக்காலத்தில் இலங்கையில் ஐந்து பல்கலைக்கழக கல்லூரிகளை ஆரம்பிக்க அரசாங்கம் தீர்மானித்தது. அப்போது, ஸ்ரீலங்கா ஹிரா பௌண்டேஷன் முன்வைத்த கோரிக்கைக்கு அமைவாக விடயப்பரப்புக்கு பொறுப்பான முன்னாள் அமைச்சர் டலஸ் அழகப்பெருமவுடன் நாங்கள் வரலாற்று சிறப்புமிக்க ஒப்பந்தமொன்றை மேற்கொண்டு இந்த மட்டகளப்பு பல்கலைக்கழக கல்லூரியை ஆரம்பித்தோம். இதில் தொழில்நுட்ப பாடங்களும், கட்டிட நிர்மாண, பொறியியல் துறை சார்ந்த பாடங்களும் கற்பிக்கப்டுகின்றதுடன், அரசாங்க வரையறைக்குள் அது சிறப்பான முறையில் இயங்கி வருகின்றது. உயர் நிலை டிப்ளோமா கற்கை நெறிகளை மட்டக்களப்பு பல்கலைக்கழக கல்லூரியில் பயில முடியும். அதற்கு அப்பால் சென்று பட்டப்படிப்பினை தொடரும் வகையில் மட்டக்களப்பு பல்கலைக்கழகத்தினை நாங்கள் ஆரம்பிக்கவுள்ளோம். மட்டக்களப்பு பல்கலைக்கழகம் வெகு விரைவில் ஆரம்பிக்க நடவடிக்கை எடுத்துள்ளோம் எனவும் தெரிவித்துள்ளார்.


« வெண்முரசு – நூல் பதினாறு–‘குருதிச்சாரல்’–42 பத்ம விருதுகள் -கடிதங்கள் » தமிழ் நாடெங்கும் புத்தக திருவிழாக்கள் விமர்சையாக நடந்து கொண்டிருக்கின்றன. நம் கன்னியாகுமாரி மாவட்டத்தில், 2014 ம் ஆண்டிற்கு பிறகு இதுவரை புத்தக திருவிழாவை அரசு நடத்தவில்லை. சென்னை புத்தக திருவிழாவை பத்திரிகைகளில் படிக்கும் போது பொறாமையாக இருக்கிறது. இது போல் அறிவுசார் விழாக்களை இரண்டு வருடத்திற்கு ஒருமுறையாவது நடத்தலாமே. இது நமது மாவட்ட நிர்வாகத்தின் அலட்சியமா ? பக்கத்துக்கு மாவட்டக்களில் எல்லாம் (திருநெல்வேலி , தூத்துக்குடி ) சிறப்பாக நடத்துகிறார்கள். இதை நடத்த அருமையான எஸ்.எல்.பி . பள்ளி மைதானம் உள்ளது. இதை தங்களது வலைத்தளத்தில் வெளியாவதன் மூலமாவது, ஏதாவது நல்லது நடக்கட்டும். கோட்டார் , நாகர்கோவில் சென்ற ஆண்டும்கூட நாகர்கோயிலில் புத்தகக் கண்காட்சி நடந்தது. கோட்டாறு பயனியர் திருமணமண்டபத்தில். அதில் பவா செல்லத்துரை மனோஜ் குறூரின் நீலம் மலர்ந்த நாட்களைப்பற்றிப் பேசினார். நானும் அருண்மொழியும் அஜிதனும் சென்றிருந்தோம். நினைவில் நிற்பதற்குக் காரணம் பவா செல்லத்துரை பேசமுயன்றார் என்பதுதான் நடந்தது என்பதனால்தான். வரவேற்புரை ஆற்றிய இளைஞரான ராம் தங்கம் உணர்வுமிகுதியால் அதை ஒன்றரை மணிநேரம் நீட்டித்து முதன்மைப்பேச்சாளருக்கு பேச மூன்றுநிமிடங்களே எஞ்சியிருந்தன. பவாவுக்கு மூன்று நிமிடம் என்பது ஆனையை ஆட்டோவில் ஏற்றுவதுபோல. பொதுவாக நாகர்கோயில், நெல்லை பகுதிகளில் புத்தகவிழாக்கள் சோபிப்பதில்லை. சென்ற புத்தகக் கண்காட்சியில்கூட அரங்குகள் மிகக்குறைவு. விற்பனை அதைவிடக்குறைவு. சம்பந்தப்பட்டவர்களால் பலகாரணங்கள் சொல்லப்படுகின்றன. மதுரை புத்தகவிழா வெல்வதற்குக் காரணம் தேனி, கம்பம், சின்னமனூர், நத்தம் என பல துணைநகர்களிலிருந்தும் வாசகர்கள் வருவதனால். அத்துடன் எழுத்தாளர்களுக்குத்தெரியும், வாசகர் கடிதங்கள் அதிகம் வரும் பகுதிகளில் ஒன்று தேனி மாவட்டம். நாகர்கோயிலுக்கு அந்த பின்புலம் இல்லை. இன்னொன்று நெல்லை குமரியில் பெருவாரியாக வாழும் கிறித்தவர்கள் பெரும்பாலானவர்கள் சி.எஸ்.ஐ, பெந்தெகொஸ்தே சபையைச்சேர்ந்தவர்கள். பைபிள் அன்றி வேறுநூல்களை வாசிப்பதற்கு அவர்களுக்கு மதம்சார்ந்த மனத்தடை உள்ளது. புத்தகக் கண்காட்சிகளில் அவர்களை பார்ப்பது மிக அரிது, வேறெந்த கண்காட்சிகளிலும் அவர்களே நிறைந்திருப்பார்கள். இஸ்லாமியர் பொதுவாக இப்பகுதிக்கே வருவதில்லை. எஞ்சியவர்கள் சிலரே. மூன்றாவதாக இந்நகர்களில் கல்விவெறி மிகுதி. இன்றைய கல்வியில் தீவிரமாக ஈடுபடுவது வேறு வகை வாசிப்புகள் அனைத்தையும் முற்றாக நிறுத்திவிடுகிறது. இவை எந்த அளவுக்கு உண்மை எனத்தெரியவில்லை. Permanent link to this article: https://www.jeyamohan.in/106186


text: பார்த்தசாரதி ராகவன் என்னும் பாஸ்போர்ட் பெயர் கொண்ட நான் பிறந்தது, வளர்ந்தது, படித்தது, வாழ்வது அனைத்தும் சென்னை நகரில். சென்னை தவிர இன்னோர் இடத்தில் என்னால் ஒரு சில தினங்களுக்குமேல் இருக்க முடியுமா என்று எப்போது வெளியூர் போனாலும் சந்தேகம் வரும். இந்நகரின் சத்தம் பாதுகாப்பு உணர்வைத் தருகிறது. இதன் அசுத்தமும் ஒழுங்கீனங்களும் அவசரமும் என் இயல்புக்குப் பெரிதும் பொருந்துகிறது. நான் சென்னையை விரும்புபவன். சென்னைக்காரன். என் அப்பா தஞ்சை மாவட்டத்தைச் சேர்ந்தவர். பரம்பரையாகப் பள்ளி ஆசிரியர். தாத்தாவும் பெரியப்பா ஒருவரும் இரண்டு அத்தைகளும் அவர்களது வாரிசுகளில் ஒரு சிலரும் பள்ளி ஆசிரியர்களாகவே உள்ளார்கள். பள்ளி நாள்களில் ஒழுங்காகப் படிக்காததால் நான் பத்திரிகை ஆசிரியர் ஆகிப்போனேன். காஞ்சீபுரம் கிருஷ்ணா ஸ்கூல், கோவூர் பஞ்சாயத்துப் பள்ளி, கேளம்பாக்கம் அரசினர் உயர்நிலைப் பள்ளி, குரோம்பேட்டை அரசினர் உயர்நிலைப் பள்ளி, தரமணி மத்திய தொழில்நுட்பக் கல்லூரி ஆகிய இடங்களில் படித்தேன். மிகவும் சுமாரான மாணவன். ஆனால் பேச்சுப் போட்டிகளில் எழுதிவைத்து மனப்பாடம் செய்து பேசி எப்படியாவது பரிசு வாங்கிவிடும் வழக்கம் இருந்தது. ஓர் ஆண்டு விழாவுக்கு வருகை தந்த கோகுலம் ஆசிரியர் அழ. வள்ளியப்பா கொடுத்த உற்சாகத்தில் என் முதல் எழுத்து முயற்சியாகக் கவிதை மாதிரி ஒன்றை எழுதிப் பார்த்தேன். அதை வள்ளியப்பா கோகுலத்தில் பிரசுரித்தார். தொடர்ச்சியாக, ஒன்பதாம் வகுப்பில் இருந்தவரை நிறையக் கவிதைகள் எழுதித் தள்ளிக்கொண்டிருந்தேன். பத்தாம் வகுப்பு விடுமுறையில்தான் முதல் முதலில் தீவிரமாகப் புனைகதைகளை வாசிக்கத் தொடங்கினேன். அதற்குமுன் தொடர்கதைகளாகச் சிலவற்றை மட்டும் படித்திருந்தேன். லா.ச. ராமாமிருதத்தின் உரைநடையைப் படித்ததும் கவிதையைத் தலைமுழுகினேன். அந்நாளில் என்னைப் பைத்தியம் பிடித்து அலையவைத்த எழுத்து அவருடையது. தொடர்ந்து, தமிழின் அனைத்து முக்கியமான படைப்பாளிகளையும் தேடிப் படிக்க ஆரம்பித்தேன். குரோம்பேட்டை லீலா லெண்டிங் லைப்ரரியில் பொதுவாக என்னைத் தவிர நவீன இலக்கிய நூல்களை அந்நாளில் வேறு யாரும் தொடுவதில்லை என்பதால் நான் விரும்பிய அனைத்து நூல்களும் எனக்கு எளிதாகக் கிடைத்தன. பல அரிய புத்தகங்களைத் தொலைந்துவிட்டது என்று நூலகரிடம் பொய்சொல்லி நானே வைத்துக்கொண்டது பற்றிய உறுத்தல் இப்போதும் உள்ளது. என் அப்பாவுக்கு இலக்கிய ஆர்வம் உண்டு. பாரதி கலைக்கழகம் என்ற பெயரில் இன்றும் இயங்கும் கவிஞர்களின் அமைப்பு ஒன்றை என் பெரியப்பா சுராஜ் நடத்தி வருகிறார். என் அப்பா உள்ளிட்ட சுமார் நூறு மரபுக்கவிஞர்கள் அங்கே பிறந்து வளர்ந்தவர்கள். மாதம்தோறும் அவர்கள் நடத்தும் கவியரங்குகளுக்குச் சென்றுவருவேன். அங்கு அறிமுகமான கவிஞர் நா.சீ. வரதராஜன் [பீஷ்மன் என்ற பெயரில் சிறுகதைகளும் எழுதுவார்.] லா.ச. ராமாமிருதத்தின் நண்பர். அதனாலேயே எனக்கு அவரை மிகவும் பிடித்துப் போனது. நான் எழுதித் தள்ளிக்கொண்டிருந்த குப்பைகளைக்கூடப் பொருட்படுத்திப் பாராட்டி, உற்சாகப்படுத்துவது அவருடைய வழக்கம். நான் பிரமாதமான எழுத்தாளனாக வருவேன் என்று திரும்பத் திரும்பச் சொல்லி, என்னை நம்பவைத்து அந்த வழியில் திருப்பிவிட்டதில் முக்கியப் பங்கு அவருடையது. அதே வேலையை இன்னும் சற்றுப் பிந்திச் செய்தவர் தி.க. சிவசங்கரன். திருமணமான புதிதில் என் மனைவி அலுவலகத்துக்கு போன் செய்து, ‘இன்று தி.க.சியிடமிருந்து கார்ட் வரவில்லை’ என்று சில நாள்களில் வியப்போடு சொல்லுவாள். நெல்லையில் இருந்தபடி சென்னையில் என்னை வளர்த்தவர் அவர். கல்லூரிக்குச் சென்ற வயதில் எழுத்தார்வம் அதிகரிக்க, படிப்பில் நாட்டமற்றுப் போனது. எப்போதும் ஊர் சுற்றல், சினிமா, இலக்கியக் கூட்டங்கள், குட்டிச்சுவர் அரட்டைகள் என்று தடம் மாறினேன். அங்கொன்றும் இங்கொன்றுமாகக் கதைப் பிரசுரம், ஏராளமான அரியர்ஸ் என்று வீடு திரும்பினேன். மிகுந்த குழப்பமான, கொந்தளிப்பான காலக்கட்டம். ஒரு பொறுக்கியாகவும் பரம சாதுவாகவும் மாறிமாறி வாழ்ந்த தருணம். எதிர்காலம் எதுவென்று தெரியாமல் மிகவும் குழம்பினேன். திடீர் எழுச்சியும் திடீர் விரக்தியுமாக மாறி மாறி மனத்துக்குள் அலைக்கழிக்கப்பட்டேன். பக்திப் பித்து ஏறியது. மயிலாப்பூர் ராமகிருஷ்ண மடம், திருவண்ணாமலை சேஷாத்ரி சுவாமிகள் மடம், புரவிபாளையம் கோடி சுவாமிகள் என்று கொஞ்சம் அலைந்தேன். ஓயாமல் ரஜனீஷ், ஜே. கிருஷ்ணமூர்த்தி, சித்தர் பாடல்கள் என்று என்னென்னவோ படித்தேன். ராமகிருஷ்ண மடத்தின் அன்றைய தலைவராக இருந்த சுவாமி தபஸ்யானந்தா, உனக்கு இந்த வழி ஒத்துவராது, போய்விடு என்று சொன்னார். நேரே பறங்கிமலை ஜோதி தியேட்டருக்குச் சென்று மூன்று காட்சிகள் தொடர்ச்சியாகப் பார்த்து அவரை மனத்துக்குள் பழிவாங்கினேன். என் பொருட்டுக் கவலைப்பட்டுக்கொண்டிருந்த பெற்றோருக்கு எந்த வகையிலாவது ஆறுதல் தர முடியுமா என்று பார்த்தேன். வழி ஏதும் புலப்படவில்லை. தம்பிகள் இருவரும் அமர்க்களமாகப் படித்து, பள்ளி முதல், கல்லூரி முதல் என்று புகழ் சேர்த்துக்கொண்டிருந்தார்கள். அதுவும் அவமான உணர்வை அதிகரித்தது. உலகத் தொடர்பிலிருந்து என்னை முற்றிலுமாகக் கத்தரித்துக்கொண்டு, எக்கச்சக்கமாக எழுதினேன். என்மீது பரிதாபப்பட்டு என் பெரியப்பா சுராஜ், தம் நண்பரான விக்கிரமனிடம் சொல்லி எனக்கு அமுதசுரபியில் ஒரு வேலை வாங்கிக் கொடுத்தார். நாநூறு ரூபாய் சம்பளம். லிங்கிச் செட்டித் தெருவில் அலுவலகம். ஒரு மணிநேர ரயில் பயணம். அந்தப் பயணத்தில் ம.வே. சிவகுமாரைச் சந்தித்தேன். முன்னதாக கன்னிமரா நூலகத்தில் அவரது புத்தகப் பின் அட்டையில் போட்டோ பார்த்து அவரை அடையாளம் கண்டுகொண்டிருந்தேன். என்னை அறிமுகப்படுத்திக்கொண்டேன். ஒரே நாளில் நண்பராகவும் ஆசிரியராகவும் ஆகிப்போன சிவகுமார் எனக்கு எழுத்தின் நுட்பங்களை போதித்தார். பல நல்ல எழுத்தாளர்களை அடையாளம் காட்டினார். நிறைய புத்தகங்களையும் வாசிக்கக் கொடுத்தார். அசோகமித்திரனை மனப்பாடம் செய்யச்சொன்னார். உருண்டை உருண்டையாக, ஒன்றோடொன்று ஒட்டாமல், உதிர்ந்துகிடக்கும் வேப்பம்பழங்கள் போன்ற கையெழுத்தில் அவர் எழுதும் சிறுகதைகளையெல்லாம் எனக்கு முதலில் வாசிக்கக் கொடுப்பார். சிவகுமாரின் தொடர்புக்குப் பிறகுதான் என் எழுத்து எனக்கே பிடிக்கத் தொடங்கியது. பத்திரிகை ஆசிரியர்களும் அதன்பிறகுதான் என் கதைகளைப் பொருட்படுத்த ஆரம்பித்தார்கள். கணையாழி ஆசிரியர் கி. கஸ்தூரிரங்கன் என்னுடைய ஒரு கதையைப் படித்துவிட்டு நேரில் வரச்சொல்லிப் பாராட்டி, அடுத்த இதழில் பிரசுரித்தார். கல்கி சீதாரவி கடிதம் எழுதிக் கூப்பிட்டுத் தொடர்ந்து எழுத இடம் கொடுத்தார். கி. ராஜேந்திரன் கல்கிக்கே வந்துவிடும்படி சொன்னார். எட்டாண்டுக் காலம் கல்கியில் இதழியல் பயின்றேன். கி. ராஜேந்திரனின் அண்மையும் அரவணைப்பும் ஆசிரியத்துவமும் எனக்கு உலகைப் பார்க்கச் சொல்லிக்கொடுத்தன. சீதாரவி ஆசிரியர் ஆனபிறகு கல்கியில் நிறைய எழுத ஆரம்பித்தேன். அநேகமாக, நான் எழுதி மிச்சமிருக்கும் இடங்களில்தான் மற்றவர்கள் எழுதுவார்கள் என்னுமளவுக்கு எழுதிக்குவித்தேன். அங்கே துணை ஆசிரியராக இருந்த இளங்கோவன் என் பரபரப்பு சுபாவத்தை மட்டுப்படுத்தினார். அவரது ஆளுமையையும் பணி நேர்த்தியையும் பார்த்துப் பார்த்துத்தான் என்னை வடிவமைத்துக்கொண்டேன். என் இடம், இருப்பு, வெற்றிகள், ஏற்றங்கள் அனைத்துக்கும் காரணமாக யாரையாவது சுட்டிக்காட்டச் சொன்னால் அவரைத்தான் சொல்வேன். 2000ம் ஆண்டுத் தொடக்கத்தில் குமுதம் சென்றேன். அதுநாள் வரை சிறுகதைகளையும் தொடர்கதைகளையும் மட்டுமே எழுதிக்கொண்டிருந்தவன், குமுதத்தில் அரசியல் எழுதக் காரணமாக இருந்தவர் ஆசிரியர் ராவ். பிறகு ரிப்போர்ட்டர் ஆரம்பிக்கப்பட்டபோது அதையே தொடர்ந்தேன். இடையில் குமுதம் ஜங்ஷன் என்னும் மிடில் மேகசினுக்கு எண்ணமும் வடிவமும் அளித்தேன். ஓராண்டுக்காலம் ஆசிரியராக இருந்து அந்தப் பத்திரிகையைக் கொண்டுவந்தேன். ‘குமுதம் இப்போதுதான் வயசுக்கு வந்திருக்கிறது’ என்று பேட்டி கொடுத்து அந்தப் பத்திரிகையை இழுத்து மூடச்செய்த பெருமை கமலஹாசனைச் சாரும். சில அரசியல் காரணங்களால் குமுதத்தில் என்னால் வெகுநாள் நீடிக்க முடியவில்லை. வெளியே வந்த என்னை ஆசிரியராக வைத்துத் தொடங்கப்பட்ட சபரி பப்ளிகேஷன்ஸை, அந்நிறுவனத்தாரால் தொடரமுடியவில்லை. பதிப்புத்துறைதான் இனி என்ற முடிவில் மட்டும் மாற்றமின்றி இருந்தேன். 2003ம் ஆண்டு ராயர் காப்பி க்ளப் என்னும் இணைய மடல் குழுவில் அறிமுகமான பத்ரி சேஷாத்ரி, 2004 பிப்ரவரி முதல் தேதி கிழக்கு பதிப்பகத்தைத் தொடங்கினார். எனக்கு அது மிக முக்கியமான ஆண்டு. கிழக்கின் ஆசிரியராகப் பொறுப்பேற்றது, நீண்டநாள் காத்திருந்து குழந்தை பிறந்தது, பாரதீய பாஷா விருது கிடைத்தது, கெட்டிமேளம் தொடரின் கதை வசனகர்த்தாவாக முதல் முதலில் மீடியாவுக்குள் உத்தியோகபூர்வமாகக் காலெடுத்து வைத்தது என்று பல சம்பவங்கள். ஆகஸ்ட் 31, 2011 வரை நியூ ஹொரைசன் மீடியாவின் கிழக்கு உள்ளிட்ட அனைத்து தமிழ் பதிப்புகளுக்கும் ஆசிரியராக இருந்தேன். ஆயிரத்துக்கும் மேற்பட்ட நூல்களைக் கிழக்கு இக்காலக்கட்டத்தில் கொண்டுவந்தது. பல புதிய எழுத்தாளர்களைத் தமிழுக்கு அறிமுகம் செய்தது. எட்டாண்டுக் காலம் கிழக்கில் பணியாற்றி, செப்டெம்பர் 1, 2011 முதல் பணி விலகினேன். கிழக்கில் பணியாற்றிக்கொண்டிருந்தபோதே சில தொலைக்காட்சித் தொடர்களுக்கு எழுத ஆரம்பித்தேன். கெட்டி மேளம் தொடரின்மூலம் இயக்குநர் விக்கிரமாதித்தன் அதனைத் தொடங்கிவைத்தார். கிழக்கிலிருந்து வெளியே வந்தபோது அதுவே முழுநேரப் பணியாகிப் போனது. 1997ல் எனக்குத் திருமணம் நடந்தது. என் மனைவி அதற்குமுன் நியூஸ் டுடே என்னும் நாளிதழில் பணியாற்றிக்கொண்டிருந்தவர் என்பதால் என் பணியின் கஷ்ட நஷ்டங்கள் அவருக்குப் புரிந்தது. எழுத்து, வாசிப்பு சார்ந்த அவரது ரசனை வேறு என்பதால் வீட்டில் இலக்கிய சர்ச்சைகளுக்கோ, வாத விவாதங்களுக்கோ இடமில்லை. பெரும்பாலும் வீட்டிலிருக்கும் பொழுதுகளில் படித்துக்கொண்டோ, எழுதிக்கொண்டோ, படம் பார்த்துக்கொண்டோ இருப்பேன். இது பற்றிய விமரிசனங்கள் இருந்தாலும் என் மனைவியும் குழந்தையும் என்னை முற்றிலும் புரிந்துகொண்டவர்கள். என் பெற்றோரைப் போலவே குடும்பப் பணிகளை என் தலையில் சுமத்தாதிருக்கிறார்கள். எனக்கு இளையராஜா பிடிக்கும். வீணை பிடிக்கும். வத்தக்குழம்பு பிடிக்கும். நீச்சல் பிடிக்கும். மதிய உறக்கம் பிடிக்கும். கடவுள் பிடிக்கும். ஜென் பிடிக்கும். மசாலா படங்களையும் கலைப்படங்களையும் அடுத்தடுத்துப் பார்க்கப் பிடிக்கும். ட்விட்டர் பிடிக்கும். மாவா பிடிக்கும். மரபுக்கவிதை பிடிக்கும். யோசித்தால் இன்னும் சில அகப்படக்கூடும். ஆர்வங்கள் அதிகம் என்றாலும் அக்கறை ஒன்றுதான். எழுத்து. தீர்ந்தது விஷயம்.


டும்மலக்கா தமிழன் said...


text: எசுப்பானியா (Spain, ; , ) என்றழைக்கப்படும் எசுப்பானிய முடியரசு (Kingdom of Spain, ) ஐரோப்பா கண்டத்தின் தென்மேற்குப்பகுதியில் உள்ள ஐபீரியத் தீவக்குறையில் (தீபகற்பம்) அமைந்துள்ள இறைமையுள்ள ஒரு நாடு. ஐரோப்பிய ஒன்றியத்தின் உறுப்பு நாடாகவும் இது உள்ளது. இதன் தலைநகரம் மாட்ரிட். இந்நாட்டினரின் மொழி எசுப்பானிய மொழி. இது உலகில் இரண்டாவது அதிகம் பேசப்படும் மொழியாகும். இந்நாட்டில் ஐரோப்பிய யூரோ நாணயம் பொதுப் பயன்பாட்டில் உள்ளது. பார்சிலோனா இங்குள்ள மற்றொரு பெரிய நகரமாகும். இதன் அமைவிடம் காரணமாக வரலாற்றுக்கு முந்திய காலம் முதல் இப்பகுதி பல வெளிச் செல்வாக்குகளுக்கு உட்பட்டு வந்துள்ளது. அரகானின் அரசர் இரண்டாம் பேர்டினன்டுக்கும், காசுட்டைலின் அரசி முதலாம் இசபெல்லாவுக்கும் இடையே நடந்த திருமணத்தையும், 1492 ஆம் ஆண்டில் ஐபீரியத் தீவக்குறை மீளக் கைப்பற்றப்பட்டதையும் தொடர்ந்து 15 ஆம் நூற்றாண்டில் எசுப்பானியா ஒரு ஒன்றிணைந்த நாடாக உருவானது. நவீன காலத்தில் இது ஒரு உலகப் பேரரசாக உருவாகி உலகின் பல பகுதிகளிலும் தனது செல்வாக்குப் பகுதிகளை உருவாக்கியது. இதனால், உலகில் எசுப்பானிய மொழியைப் பேசுபவர்களின் எண்ணிக்கை இன்று ஏறத்தாழ 500 மில்லியனாக உள்ளது. எசுப்பானியா, அரசியல்சட்ட முடியாட்சியின் கீழ் அமைந்ததும், நாடாளுமன்ற முறையில் அமைந்ததுமான ஒரு குடியரசு நாடு. வளர்ச்சியடைந்த நாடுகளில் ஒன்றான எசுப்பானியா, மொத்த உள்நாட்டு உற்பத்தி அளவின் அடிப்படையில் உலகின் 12 ஆவது பெரிய நாடாக விளங்குகிறது. 2005 ஆம் ஆண்டின் கணக்கீட்டின்படி, உலகின் 10 ஆவது கூடிய வாழ்க்கைத் தரக் குறியீட்டு எண்ணைக் கொண்ட இது உயர்ந்த வாழ்க்கைத் தரம் உடைய ஒரு நாடு. இது ஐக்கிய நாடுகள் அவை, நேட்டோ, பொருளாதார ஒத்துழைப்புக்கும் வளர்ச்சிக்குமான அமைப்பு, உலக வணிக அமைப்பு ஆகியவற்றினது உறுப்பு நாடாகவும் உள்ளது. பெயர் எசுப்பானியர் தமது நாட்டை எசுப்பானியா (España) என்று அழைக்கின்றனர். ஆங்கிலத்தில் இதை சுபெயின் (Spain) என அழைப்பர். இப்பெயர்களின் தோற்றம் குறித்து வேறுபட்ட கருத்துக்கள் நிலவுகின்றன. இதன் நிலப்பகுதியைக் குறிக்கும் ஐபீரியா என்பதற்குப் பழைய உரோமர் வழங்கிய பெயர் இசுப்பானியா (Hispania) என்பது. இது, எசுப்பானியாவைக் குறிக்க வழங்கிய எசுப்பீரியா என்பதன் கவிதை வழக்காக இருக்கலாம் என்கின்றனர். கிரேக்கர்கள், "மேற்கு நிலம்" அல்லது "சூரியன் மறையும் நிலம்" என்ற பொருளில் இத்தாலியை ஹெஸ்ப்பீரியா என்றும் இன்னும் மேற்கில் உள்ள எசுப்பானியாவை எசுப்பீரியா அல்ட்டிமா என்றும் அழைத்தனர். புனிக் மொழியில் இசுப்பனிகேட் என்னும் சொல்லுக்கு "முயல்களின் நிலம்" அல்லது "விளிம்பு" என்னும் பொருள் உண்டு. அட்ரியனின் ஆட்சிக்காலத்தில் இப்பகுதியில் வெளியிடப்பட்ட நாணயங்களில் ஒரு பெண்ணுருவத்தின் காலடியில் முயலின் உருவம் உள்ளது. இதனால் இப்பகுதியை முயலுடன் தொடர்புபடுத்தி "முயல்களின் நிலம்" என்ற பொருளில் அல்லது நடுநிலக் கடலின் விளிம்பில் உள்ளதால் "விளிம்பு" என்னும் பொருளில் வழங்கிய இஸ்பனிஹாட் என்னும் சொல்லிலிருந்து எஸ்ப்பானா என்னும் சொல் உருவாகி இருக்கலாம் என்பது சிலரது கருத்து. "விளிம்பு" அல்லது "எல்லை" எனப் பொருள்படும் பாசுக்கு மொழிச் சொல்லான எஸ்ப்பான்னா என்பதே எஸ்ப்பானா என்பதன் மூலம் என்பாரும் உள்ளனர். ஆன்ட்டோனியோ டெ நெப்ரிசா என்பவர் ஹிஸ்பானியா என்பது "மேற்குலகின் நகரம்" என்னும் பொருள் கொண்ட ஐபீரிய மொழிச் சொல்லான ஹிஸ்பாலிஸ் (Hispalis) என்பதில் இருந்து தோன்றியிருக்கலாம் என்னும் கருத்தை முன்வைத்துள்ளார். வரலாறு ஐபீரியா அல்லது இபேரியா எனப்படும் மூவலந்தீவின் (தீபகற்பத்தின்) பல்வேறு பழங்குடியினரும் ஐபீரியர் அல்லது இபேரியர்கள் என்று அழைக்கப்பட்டனர். கிமு 8ம் நூற்றாண்டுக்குப் பிறகு செல்டிக் பழங்குடியினரும், அதன் பின் ஃபினீசியர்களும், கிரேக்கர்களும் கார்தாகினியர்களும் நடுத்தரைக் கடற்பகுதிகளில் வெற்றிகரமாக குடிபுகுந்து வணிக மையங்களை உருவாக்கி பல நூற்றாண்டுக்காலம் வாழ்ந்து வந்தனர். ரோமானியர்கள் கிமு 2 ம் நூற்றாண்டில் இபேரியன் மூவலந்தீவிற்கு வந்தனர். இரண்டு நூற்றாண்டு காலம் செல்டிக் மற்றும் இபேரிய பழங்குடியினரிடம் போரிட்டு கடற்கரை வியாபார மையங்களை இணைத்து "இசுப்பானியா"வை உருவாக்கினர். ரோமானிய பேரரசிற்கு உணவு,ஆலிவ் எண்ணெய்,ஒயின் மற்றும் மாழைகளை (உலோகங்களை) இசுப்பானியா அளித்து வந்தது. மத்தியகாலத் தொடக்கப் பகுதியில் இது செருமானிக்கு ஆட்சியின் கீழ் வந்தது எனினும் பின்னர் வட ஆப்பிரிக்காவிலிருந்து வந்த இசுலாமியர்கள் இப்பகுதியைக் கைப்பற்றிக்கொண்டனர். காலப்போக்கில் இதன் வடபகுதியில் பல சிறிய கிறித்தவ அரசுகள் தோன்றிப் படிப்படியாக எசுப்பானியாவைத் தமது கட்டுப்பாட்டுக்குள் கொண்டுவந்தன. இதற்குப் பல நூற்றாண்டுக் காலம் எடுத்தது. கொலம்பசு அமெரிக்காவை அடைந்த அதே ஆண்டில் ஐபீரியத் தீவக்குறையில் இருந்த கடைசி இசுலாமிய அரசும் வீழ்ச்சியுற்றது. தொடர்ந்து எசுப்பானியாவை மையமாகக் கொண்டு உலகம் தழுவிய பேரரசு ஒன்று உருவானது. இதனால் எசுப்பானியா ஐரோப்பாவின் மிகவும் வலிமை பொருந்திய நாடாகவும், ஒன்றரை நூற்றாண்டுக் காலம் உலகின் முதன்மை வல்லரசுகளில் ஒன்றாக இருந்ததுடன் மூன்று நூற்றாண்டுக் காலம் உலகின் மிகப்பெரிய கடல்கடந்த பேரரசு ஆகவும் விளங்கியது. தொடர்ச்சியான போர்களும், பிற பிரச்சினைகளும் எசுப்பானியாவை ஒரு தாழ்வான நிலைக்கு இட்டுச் சென்றன. எசுப்பானியாவை நெப்போலியன் கைப்பற்றியது பெரும் குழப்பநிலையை ஏற்படுத்திற்று. இது, விடுதலை இயக்கங்களைத் தோற்றுவித்துப் பேரரசைப் பல துண்டுகளாகப் பிரித்ததுடன், நாட்டிலும் அரசியல் உறுதியின்மையை உண்டாக்கியது. இரண்டாம் உலகப் போருக்கு முன்னர் உள்நாட்டுப் போர் ஏற்பட்டு எசுப்பானியாவில் சர்வாதிகார ஆட்சி ஏற்பட வழிவகுத்தது. இக்காலத்தில் பொருளாதார மந்தநிலை ஏற்பட்டதாயினும் இறுதியில் ஆற்றல் மிக்க பொருளாதார வளர்ச்சியையும் எசுப்பானியா கண்டது. காலப்போக்கில் அரசியல் சட்ட முடியரசின் கீழான நாடாளுமன்ற முறை உருவானதுடன் குடியாட்சி மீள்விக்கப்பட்டது. 1986 ஆம் ஆண்டில் எசுப்பானியா ஐரோப்பிய ஒன்றியத்தில் இணைந்துகொண்டது. முன்வரலாறும், உரோமருக்கு முந்திய மக்களும் அட்டப்புவேர்க்கா (Atapuerca) என்னும் இடத்தில் நிகழ்த்தப்பட்ட தொல்லியல் ஆய்வுகள் 1.2 மில்லியன் ஆண்டுகளுக்கு முன்பே ஐபீரியத் தீவக்குறையில் ஒமினிட்டுகள் வாழ்ந்ததைக் காட்டுகின்றன. நவீன மனிதர் ஏறத்தாழ 32,000 ஆண்டுகளுக்கு முன்னர் வடக்கில் இருந்து ஐபீரியத் தீவக்குறையை அடைந்தனர். இத்தகைய மனிதக் குடியிருப்புக்களைச் சார்ந்த தொல்பொருட்களில் வடக்கு ஐபீரியாவின் கான்டபிரியாவில் உள்ள ஆல்ட்டமிரா குகையில் காணப்படும் வரலாற்றுக்கு முந்தியகால ஓவியங்கள் புகழ் பெற்றவை. இவ்வோவியங்கள் கிமு 15,000 ஆண்டளவில் குரோ-மக்னன்களால் வரையப்பட்டவை. எசுப்பானியா நாட்டின் தற்போதைய மொழிகள், மதம், சட்ட அமைப்பு போன்றவை ரோமானிய ஆட்சிக்காலத்திலிருந்து உருவானவை. ரோமானியர்களின் நூற்றாண்டுகள் நீண்ட இடையூறற்ற ஆட்சிக்காலம் இன்னும் எசுப்பானியா நாட்டின் பண்பாட்டில் ஆழ்ந்த தாக்கத்தை ஏற்படுத்தி உள்ளது. புவியியல் 504,782 கிமீ2 (194,897 ச. மைல்) பரப்பளவு கொண்ட எசுப்பானியா உலகின் 51 ஆவது பெரிய நாடு. இது பிரான்சு நாட்டிலும் ஏறத்தாழ 47,000 கிமீ2 (18,000 ச மைல்) சிறியதும், ஐக்கிய அமெரிக்காவின் கலிபோர்னியா மாநிலத்திலும் 81,000 கிமீ2 (31,000 ச மைல்) பெரியதும் ஆகும். எசுப்பானியா அகலக்கோடுகள் 26° - 44° வ, நெடுங்கோடுகள் 19° மே - 5° கி ஆகியவற்றுக்கு இடையில் அமைந்துள்ளது. எசுப்பானியாவின் மேற்கு எல்லையில் போர்த்துக்கலும்; தெற்கு எல்லையில் பிரித்தானியாவின் கடல் கடந்த ஆட்சிப்பகுதியான சிப்ரால்ட்டர், மொரோக்கோ என்பனவும் உள்ளன. இதன் வடகிழக்கில் பைரனீசு மலைத்தொடர் வழியே பிரான்சுடனும், சிறிய நாடான அன்டோராவுடனும் எல்லைகளைக் கொண்டுள்ளது. ஜெரோனா என்னும் இடத்தில் பைரனீசை அண்டி எசுப்பானியாவுக்குச் சொந்தமான லிவியா என்னும் சிறிய நகரம் ஒன்று பிரான்சு நாட்டினால் சூழப்பட்டு உள்ளது. தீவுகள் நடுநிலக் கடலில் உள்ள பலேரிக் தீவுகள், அத்திலாந்திக் பெருங்கடலில் உள்ள கனரித் தீவுகள், சிப்ரால்ட்டர் நீரிணையின் நடுநிலக் கடற் பக்கத்தில் உள்ள பிளாசாசு டி சொபரானியா (இறைமையுள்ள இடங்கள்) என அழைக்கப்படும் மனிதர் வாழாத பல தீவுகள் ஆகியனவும் எசுப்பானியாவின் ஆட்சிப் பகுதிக்குள் வருகின்றன. மலைகளும் ஆறுகளும் எசுப்பானியாவின் தலைநிலம் உயர் சமவெளிகளையும், மலைத் தொடர்களையும் கொண்ட மலைப் பகுதியாகும். பைரனீசுக்கு அடுத்ததாக முக்கியமான மலைத்தொடர்கள் கோர்டிலேரா கன்டாபிரிக்கா, சிசுட்டெமா இபேரிக்கோ, சிசுட்டெமா சென்ட்ரல், மொன்டெசு டி தொலேடோ, சியேரா மோரேனா, சிசுட்டெமா பெனிபெட்டிக்கோ என்பன. ஐபீரியத் தீவக்குறையில் உள்ள மிக உயரமான மலைமுகடு சியேரா நெவாடாவில் உள்ள 3,478 மீட்டர் உயரமான முல்காசென் ஆகும். ஆனாலும், எசுப்பானியாவில் உள்ள உயரமான இடம் கனரித் தீவுகளில் காணப்படும் உயிர்ப்புள்ள எரிமலையான தெய்டே ஆகும். இது 3,718 மீட்டர் உயரமானது. மெசெட்டா சென்ட்ரல் என்பது எசுப்பானியாவின் தீவக்குறைப் பகுதியின் நடுவில் அமைந்துள்ள பரந்த சமவெளி. எசுப்பானியாவில் பல முக்கியமான ஆறுகள் ஓடுகின்றன. இவற்றுள், தகுசு, எப்ரோ, டுவேரோ, குவாடியானா, குவாடல்கிவீர் என்பனவும் அடங்குகின்றன. கடற்கரைப் பகுதிகளை அண்டி வண்டற் சமவெளிகள் காணப்படுகின்றன. இவற்றுள் பெரியது அண்டலூசியாவில் உள்ள குவாடல்கிவீர் ஆற்றின் வண்டற் சமவெளி ஆகும். ஆட்சி எசுப்பானியா சர்வாதிகார ஆட்சியில் இருந்து குடியாட்சிக்கு மாறியதன் விளைவே 1978 ஆம் ஆண்டின் எசுப்பானிய அரசியல் சட்டம் ஆகும். எசுப்பானியாவின் அரசமைப்புச் சட்ட வரலாறு 1812 ஆம் ஆண்டில் தொடங்கியது. குடியாட்சிக்கு மாறுவதற்கான அரசியல் சீர்திருத்தங்கள் மிக மெதுவாக இடம் பெற்றதனால் பொறுமை இழந்த எசுப்பானியாவின் அப்போதைய அரசர் முதலாம் வான் கார்லோஸ் அப்போது பிரதமராக இருந்த கார்லோசு அரியாசு நவாரோ என்பவரை நீக்கிவிட்டு, அடோல்ஃப் சுவாரெசு என்பவரை அப்பதவியில் அமர்த்தினார். தொடர்ந்து 1977 ஆம் ஆண்டில் இடம்பெற்ற தேர்தலில் தெரிவு செய்யப்பட்ட நாடாளுமன்றம் அரசியல் சட்டவாக்க சபையாகச் செய்ற்பட்டுப் புதிய அரசியல் சட்டத்தை உருவாக்கியது. 1978 டிசம்பர் மாதம் 6 ஆம் தேதி இடம்பெற்ற தேசிய மக்கள் கருத்தறியும் வாக்கெடுப்பில், புதிய சட்டம் 88% வாக்குகளைப் பெற்றது. இந்த அரசியல் சட்டத்தின்படி, எசுப்பானியா 17 தன்னாட்சிச் சமூகங்களையும், 2 தன்னாட்சி நகரங்களையும் உள்ளடக்குகிறது. எசுப்பானியாவில் அரச மதம் என்று எதுவும் கிடையாது. எவரும் தாம் விரும்பும் மதத்தைக் கைக்கொள்ளுவதற்கான உரிமை உண்டு. அடிக்குறிப்புகளும் மேற்கோள்களும் வெளி இணைப்புகள் வானிலை முன்னறிவிப்பு எசுப்பானியா ஐரோப்பிய நாடுகள் ஐக்கிய நாடுகள் சபையின் உறுப்பு நாடுகள்


என்றும், சிகண்டியாய் இருப்பது எளிதல்ல என்றும், திருநங்கைகளுக்கு ஆதரவாகப் படைத்தவனை நிந்திக்கிறது, ‘சிகண்டியும் அமிர்தமும்,’ என்கிற கவிதை.


text: பிரடெரிக் சொப்பின் இவர் வார்சோ டியூச்சியில் இருந்த செலாசோவா வோலா என்னும் ஊரில் ஒரு போலியத் தாய்க்கும், போலந்தில் வாழ்ந்த பிரெஞ்சுத் தந்தைக்கும் மகனாகப் பிறந்தார். இவர் சிறு வயதிலேயே பியானோ மேதையாகக் கணிக்கப்பட்டவர். 1830-31ல் நடைபெற்ற போலந்துக் கிளர்ச்சி அடக்கப்பட்ட பின்னர், 1830 நவம்பரில் அவருக்கு 20 வயதாக இருந்தபோது, போலந்தை விட்டு வெளிநாட்டுக்குச் சென்றார். பாரிசில் சொப்பின் ஒரு இசையமைப்பாளர் ஆகவும், பியானோ ஆசிரியராகவும், அவ்வப்போது சில நிகழ்ச்சிகளை நடத்திக்கொண்டும் வசதியாக வாழ்ந்து வந்தார். இவர் போலந்தின் ஒரு நாட்டுப்பற்றாளராக இருந்தும், பிரான்சில் இருந்தபோது தனது பெயரைப் பிரெஞ்சு வழக்கப்படியே பயன்படுத்தி வந்தார். பின்னர் ரஷ்யப் பேரரசின் ஆவணங்களைப் பயன்படுத்துவதைத் தவிர்ப்பதற்காக பிரெஞ்சுக் குடிமகனானார்.


text: இலங்கை இனப்பிரச்சினை காலக்கோடு தொழில்நுட்ப வரலாறு காலக் கோடு இந்து சமய கருத்துரு பரிமாண காலக் கோடு உலக வரலாற்றுக் காலக்கோடு இலங்கை வரலாற்றுக் காலக்கோடு இந்திய வரலாற்று காலக் கோடு சீன வரலாற்றுக் காலக்கோடு ஆபிரிக்க வரலாற்றுக் காலக்கோடு கனடா வரலாற்றுக் காலக்கோடு எருசலேம் - முக்கிய வரலாற்று நிகழ்வுகள் காலக்கோடுகள்


Thadam Vikatan - 01 January 2017 - பெண் சினிமா: ‘எத்திரையும் புகழ் மணக்க!’ - ஜா.தீபா | Female celebrities In Film Industry - Vikatan Thadam - Vikatan உலகின் முதல் திரைப்படம் 1890-களில் தயாரிக்கப்பட்டது. சினிமாவின் வயது 120 வருடங்களைக் கடந்திருக்கிறது. இத்தனை வருட காலத்தில் திரைப்படங்கள் பற்றி ஏராளமான புத்தகங்கள் எழுதப்பட்டிருக்கின்றன/ எழுதப்பட்டு வருகின்றன. ஆனால், சினிமா தொழில்நுட்பத் துறையில் பெண்களின் பங்களிப்புப் பற்றிய பதிவுகள் சில நூறு பக்கங்களைக்கூட தாண்டுவது இல்லை. திரைப்படத்தில் பெண்களின் பங்கு என்பது நடிப்பதில் இருந்துதான் தொடங்கியிருக்கிறது. மிகுந்த மெனக்கெடல்கள் தேவைப்படுகிற தொழில்நுட்பத் துறையில் பெண்களை ஊக்குவிப்பவர்கள், சில தலைமுறைகளுக்குப் பிறகுதான் நமக்குக் கிடைத்தார்கள். அதன் பின் மெதுவாக ஒவ்வொரு துறைக்குள்ளும் ஆரம்பித்தது பெண்களின் நுழைவு. திரைப்படத் துறையைப் பொறுத்தமட்டில் மற்ற யாவற்றையும்விட இயக்கம் என்பதே முதன்மையானதும் முக்கியமானதுமாக இருப்பதால், இதில் பெண்களின் நுழைவு குறித்து விரிவாகப் பேச வேண்டிய அவசியம் இருக்கிறது. முதல் பெண் திரைப்பட இயக்குநர் பிரெஞ்சு தேசத்தில் இருந்து நமக்குக் கிடைத்தார். 1890-களில் திரைப்படம் என்பது ஏதேனும் துண்டுக் காட்சியை ஒரு செய்திபோல் சொல்வதாக அமைந்திருந்தது. ‘ஆலிஸ் கீ ப்ளாஷே’ அப்போதுதான் ஒரு திரைப்பட நிறுவனத்தில் சேர்ந்திருந்தார். அதற்கு முன்பாக அவர் பார்த்தது ஒரு புகைப்பட நிபுணரிடம் உதவியாளர் வேலை. அதனால் கேமராவின் நுணுக்கங்கள் அவருக்கு அத்துப்படி. ஓர் ஆவணம்போல துண்டுக் காட்சிகள் வெளிவந்துகொண்டிருந்த காலகட்டத்தில், ‘நாம் ஏன் கேமரா மூலமாக ஒரு கதையைச் சொல்லக் கூடாது?’ என்று நினைத்தார் ஆலிஸ். அதற்கான அனுமதியை அவர் பணிசெய்யும் திரைப்பட நிறுவனத்திடம் இருந்து பெற்றார். ஒரு கதையை எழுதினார். ஆச்சர்யமாக அதை ஒரு நகைச்சுவைப் படமாகவே அவரால் யோசிக்க முடிந்திருந்தது. 60 நொடிகள் மட்டுமே எடுக்க முடிந்த அந்தப் படத்தில் ஒரு நிமிடக் கதையை அவரால் சொல்ல முடிந்தது. ‘The Cabbage Fairy’ என்ற அந்தத் திரைப்படம், 1896-ம் ஆண்டு ஏப்ரல் மாதம் வெளிவந்தது. முதன்முதலாகக் கதை சொன்ன திரைப்படம் எனச் சில ஆய்வாளர்கள் இந்தப் படத்தைச் சுட்டிக்காட்டினாலும், இதற்கு நான்கு மாதங்களுக்கு முன்பாகவே இப்படியான பரிசோதனை முயற்சிகள் தொடங்கிவிட்டன. ஆனாலும்கூட, எந்தப் பிசகும் இல்லாமல் தெளிவான கதைசொல்லல் முறையைக்கொண்டிருந்த படம் என்பதாக அறியப்படுகிறது ஆலிஸ் இயக்கிய ‘The Cabbage Fairy’. மௌனப் படக் காலங்களில் திரைப்படத் துறையில் ஆலிஸ் மேற்கொண்ட பணி மகத்தானது. தயாரிப்பாளராகவும் இயக்குநராகவும் திரைக்கதை ஆசிரியராகவும் அவர் வேலை செய்த படங்களின் எண்ணிக்கை 700-க்கும் அதிகம். ஆலிஸால் ஈர்க்கப்பட்டு சில பெண்கள் ஆர்வத்துடன் திரைப்படத் துறைக்கு வந்தனர். அவர்களுக்கு ஆலிஸ் நேரடி வழிகாட்டியாக இருந்தார். இப்படியான பெண்கள் எல்லோருமே எடுத்துக் கொண்ட கதைக்களங்கள் வீரியம் மிகுந்தவையாக இருந்தன. கருக்கலைப்பு செய்துகொள்வதால் பெண்களுக்கு ஏற்படும் உடல் - மனத் துயரங்கள், தூக்குத் தண்டனைக்கு எதிரான பிரசாரங்கள் எனத் தீவிரப் பிரச்னைகளே கையாளப்பட்டன. அதன் பிறகு, மேற்கத்திய நாடுகளில் திரைப்படத் தொழில்நுட்பத் துறையில் பெண்களின் நுழைவு மெதுவாக மேம்படத் தொடங்கியது. உலக வரைபடத்தில் சிறுசிறு புள்ளிகளாகத் தெரிகிற நாடுகளில்கூட பெண்கள், திரைப்படங்களை இயக்குகிறார்கள் என்பது பெரும் முன்னேற்றம்தான். இருப்பினும், பெண்கள் திரைப்படத் துறையில் இயங்குவது என்பது சவாலான ஒரு காரியமாகவே இன்னும் இருந்துவருகிறது. ஒரு காலகட்டம் வரை திரைப்படங்கள் பெண் பார்வையாளர்களையும் கணக்கில் கொண்டிருந்தன. இன்றைய நவீனத் திரைப்படங்களோ பரவலான பெண் பார்வையாளர்களை இழந்திருக்கின்றன. ஒரு திரைப்படத்தைப் பார்த்துவிட்டு அதைப் பற்றிச் சிலாகித்தும், விமர்சித்தும் சமையல்கட்டுகளிலும், கிணற்றடிகளிலும் பேசிக்கொள்கிற ரசிகைகளை நாம் இழந்து கொண்டிருக்கிறோம். ஆனால், இப்படி கதை கேட்டு வளர்ந்த தலைமுறையில் இருந்துதான் பல இயக்குநர்கள் இன்று உருவாகியிருக்கிறார்கள். இதில் பெண் இயக்குநர்களும் அடக்கம். திரைப்படக் கதைகள் அமெரிக்க சமையற்கட்டுகளிலும் பேசப்பட்டு வந்தன என்பதன் சாட்சி ‘இவா டூவர்னே’. கறுப்பினத்தைச் சேர்ந்த இவர் இதுவரை இயக்கியது மூன்று திரைப்படங்களும் சில ஆவணப்படங்களும். பாட்டிகள், அம்மா, சித்தி எனப் பெண்கள் சூழ் குடும்பத்தில் வளர்ந்ததாலேயே திரைப்படம் இயக்க வேண்டும் என்ற ஆர்வம் ஏற்பட்டதாகச் சொல்கிறார் டூவர்னே. இவருடைய படங்கள் அனைத்துமே கறுப்பின மக்களின் அகக்குரலாகவே ஒலிக்கின்றன. கறுப்பின மக்களின் குரல்கள் பல நூற்றாண்டுகளாக நெரிக்கப்பட்டு வந்திருக்கின்றன. அந்தக் குரல்களுக்கு வீரியமும் அழுத்தமும் எவ்வளவு அதிகம் என்பதைப் பேசுகின்றன இவரது படங்கள். அந்த வகையில் இவா டூவர்னே மிக முக்கியமான இயக்குநராக இருக்கிறார். குழந்தைகளைக் கவரும் ‘பார்பி’ பொம்மை நிறுவனம், இவருடைய உருவத்தில் ஒரு பார்பி பொம்மையைத் தயாரித்தது. அவை சில நாட்களிலேயே முழுமையாக விற்றுத் தீர்ந்துவிட்டன. “என்னுடைய இனத்தின் குரலை அடுத்த தலைமுறைவரை என்னால் கொண்டுசேர்க்க முடிந்திருக்கிறது என்பதை, இந்தப் பொம்மை விற்பனை மூலம் புரிந்து கொண்டேன்” என்கிறார் இவா டூவர்னே. கேத்ரின் பிக்லோ, அனி பிளட்சர், சோபியா கொப்பொல்லோ, நான்சி மேயர்ஸ் என அமெரிக்கப் பெண் இயக்குநர்கள் இன்று உலகம் முழுவதும் பிரபலமான முகங்கள். பெண்களுக்கு சமஉரிமை தருகிற நாடு என்று சொல்லப்படுகிற அமெரிக்காவிலும்கூட, பெண்களுக்குத் திரைப்படத் துறையில் இயங்க சிரமங்கள் இருக்கத்தான் செய்கிறது. பல பெண் இயக்குநர்கள், தயாரிப்பாளர் கிடைக்காமல் தங்களின் குடும்ப நண்பர்கள் மூலமாகப் படத்தைத் தயாரித்து வெளியிட்டிருக்கின்றனர். பெண் இயக்குநர்கள் குறித்துப் பேசுகையில் தவறவிடக்கூடாத நாடு ஈரான். அங்கு அரசுக்கு எதிராக துப்பாக்கி தூக்குவதற்கு நிகரானது, கேமராவைக் கையில் எடுப்பது. அரசாங்கத்துக்கு எதிராக கதையைச் சிந்திக்கிறார்கள் என்று தெரிந்தாலே நாடு கடத்திவிடக்கூடிய அபாயம்கொண்ட நாட்டில், பெண்கள் திரைப்படங்கள் எடுப்பது என்பது சாகசம்தான். “நாங்கள் கேட்பது எல்லாம் பெண்களுக்கான உரிமை, மக்களுக்கான வாழும் சுதந்திரம். இதை எங்கள் மொழியில் கேட்கிறோம்” என்றே ஒவ்வொரு படத்தையும் எடுக்கிறார்கள். ஈரானியத் திரைப்பட இயக்குநர்களில் பெருமைகொள்ளத்தக்கவர்களாக சஹ்லா ரியாஹி, ரக்ஷன் பனி, சமீரா மக்மல்பஃப், மெர்சியா மெஸ்கினி என்று நீண்ட பட்டியலைச் சொல்ல முடியும். இவர்கள் அனைவரையும் பற்றிய ஓர் ஆவணப்படம் வெளிவந்திருக்கிறது. இவர்களின் திரைப்பட இயக்க அனுபவங்கள், பல நூறு திரைப்படங்கள் எடுக்கக்கூடிய கருக்களைக் கொண்டிருக்கின்றன. ஆப்பிரிக்க நாட்டின் முதல் பெண் இயக்குநர் சஃபி ஃபாயே 1975-ம் ஆண்டு தன் முதல் படத்தை இயக்கினார். செனகலில் உள்ள தனது கிராமத்தைப் பற்றிய படம் அது. கிராமத்தில் இருந்து பிழைப்பைத் தேடி நகரத்தை நோக்கிப் பயணிக்கும் ஒருவன் தன்னுடைய பாடுகளைச் சொல்லக்கூடிய படமாக இருந்தது. அது சஃபி ஃபாயே நேரடியாக அனுபவித்த ஒரு சம்பவம். அதுவே, அவரை அந்தப் படத்தை இயக்கத் தூண்டியது. அந்தப் படம் ஆப்பிரிக்க கிராம மக்களின் சொல்லித் தீராத கதைகளைச் சொன்னது. சவுதி அரேபியாவில் இருந்து ஒரு பெண் இயக்குநர் உருவாகும்போது, சினிமா நூற்றாண்டு களைக் கடந்துவிட்டது. 2013-ம் ஆண்டு ‘Wadjda’ படத்தை ஹைஃபா அல் மன்சூர் இயக்கினார். ஒரு சைக்கிள் வாங்குவதற்காக 11 வயது பெண் எடுத்துக்கொள்ளும் முயற்சிதான் படத்தின் கதைக்கரு. சைக்கிள் வாங்கவே போராடும் பெண்களின் மத்தியில் ஒரு பெண் திரைப்படம் எடுப்பது என்பது அசாதாரண காரியம்தானே. ஹைஃபா அல் மன்சூர் திரைப்படம் இயக்குவதில் கொண்ட சிரமங்களுக்குப் பலனாக, அவரைத் தேடி பல சர்வதேச விருதுகள் குவிந்தன. ‘சவுதி தன்னுடைய கலாசாரக் கொள்கையைப் பரிசீலனை செய்ய வேண்டும்’ என்று சொந்த நாட்டுக்கு எதிராக ஒரு கருத்தை வெளியிட்டு, தொடர்ந்து அங்கேயே திரைப்படங்களையும் இயக்கி வருகிறார். கிட்டத்தட்ட 30 திரைப்படங்கள் வரை இயக்கிய ஒரு பெண் இயக்குநரும் நம்மிடையே உண்டு. பிரிட்டிஷ் பிடியில் ஹாங்காங் கிடந்தபோது பிறந்த ‘ஆன் ஹூய்’க்கு இப்போது வயது 70-ஐ நெருங்குகிறது. தன்னுடைய கடைசிப் படத்தை 2014-ம் ஆண்டு இயக்கினார். ஓய்வில் இருப்பதாக ஹூய் அறிவித்தாலும்கூட அவர் தொடர்ந்து இயக்குவார் என்றே சீனத் திரைப்பட ஆர்வலர்கள் கணிக்கின்றனர். ஏனெனில், பலமுறை ஓய்வை அறிவித்து அதைத் திரும்பப் பெற்றுக்கொண்டவர் ஆன் ஹூய். இப்படித்தான், இதைத்தான் படம் எடுப்பார் என யூகித்துவிட முடியாதபடி எல்லா வகையிலான திரைப்படங்களையும் நமக்குத் தந்திருக்கிறார். இவற்றில் துப்பறியும் கதைகளும் பேய்க்கதைகளும்கூட அடக்கம். இறுதியாக இவர் இயக்கிய ‘The Golden Era’ படம், சீனப் பெண்கவிஞர் ஒருவரின் வாழ்க்கை வரலாறு. இப்படியாக ஒவ்வொரு தேசத்திலுமே பெண்கள் ஓர் அலைபோல வரத் தொடங்கி யிருக்கிறார்கள். வேறுபட்ட நிலவியல் பின்னணிகொண்ட இந்தப் பெண் இயக்குநர்களின் திரைப்படங்களை ஒருசேரப் பார்க்கிறபோது, சில பொது அம்சங்களை நம்மால் பார்க்க முடிகிறது. இவை பெண்களின் குரல்களாக இருக்கின்றன என்பதைக் கடந்து, மனிதர்களுக்கு மறுக்கப்பட்ட நியாயத்தைக் கேட்கும் குரல்களாகவும் பதிவாகின்றன. தன் சமூகத்தைப் பாதிக்கிற எவற்றையும் பதிவுசெய்ய நினைக்கும் உந்துதலில்தான் பெண்கள் திரைப்படம் இயக்கவருகிறார்கள் என்பதற்கான சாட்சிகள் இவர்கள். அதனாலேயே திரைப்படம் எப்படி எடுக்க வேண்டும் என்ற விதிமுறை பற்றி எந்த அறிதலும் இல்லாமல் கையில் ஒரு கேமராவுடன், தான் விரும்பியதை எடுத்தவர் நியூஸிலாந்து இயக்குநர், ஜேன் காம்பயின். ‘Palme d’Or’ விருதைப் பெற்ற முதல் பெண் இயக்குநர் இவர். ஆஸ்கர் விருதும் இவருக்குக் கிடைத்தது. பொதுவாக பெண் இயக்குநர்கள், ஆண் - பெண் உறவுச் சிக்கல்கள், தன்னுடைய இனம் குறித்த கவலைகள், கேட்பார் இன்றிக் கிடந்த உன்னத இலக்கியப் படைப்புகள் என யாவற்றையும் படம் எடுத்துவருகிறார்கள். குறிப்பாக, தங்களின் நாட்டைப் பற்றிய ஆழ்ந்த புரிதல் இவர்களுக்கு இருக்கிறது. கூடவே கவலையும். மேற்கத்தியக் கலாசாரத்துக்குத் தன்னைப் பலிகொடுக்கும் ஜப்பான் பற்றியும் அங்கே கைவிடப்படும் முதியோர்களின் வலியையும், தொடர்ந்து தனது படங்களின் கருவாகக் கொண்டிருக்கிறார் ‘நவோமி கவாஸ்’. பெண் இயக்குநர்கள் அனுதினமும் சந்திக்கும் கேள்வி ஒன்று உண்டு: `எது உங்களை இயக்குநர் ஆக்கியது?’ அதற்கு ஒவ்வொருவரும் பல்வேறு பதில்களைச் சொன்னாலும் எல்லோருடைய வார்த்தைகளிலும் இருக்கும் ஓர் ஆன்ம விடை “எங்களது ஆழ்மனம்” என்பதே. இந்தியத் திரையுலகில் பெண் திரைப்பட இயக்குநர்களின் ஆரம்பம், ஃபத்மா பேகத்திடம் இருந்து தொடங்குகிறது. நடிக்கத் தொடங்கி பின்னர், திரைக்கதை எழுதி இயக்குநரானவர் ஃபத்மா பேகம். இவருடைய முதல் படமான ‘புல்புல் – இ – பரிஸ்தான்’ அதிகச் செலவில் எடுக்கப்பட்ட மாயாஜாலக் காட்சிகள் நிறைந்த படம். 1926-ல் வெளிவந்தது. சமகால இந்தியப் பெண் திரைப்பட இயக்குநர்களில் சர்வதேச அங்கீகாரத்தைப் பெற்றவர்களாக மீரா நாயர், தீபா மேத்தா, அபர்ணா சென், மஞ்சு போரா எனப் பட்டியல் நீள்கிறது. இவர்களின் திரைப்படங்கள் பெரும்பாலும் குடும்ப அமைப்புகளின் சிக்கல்களையும் முரண்களையும் கேள்வி கேட்பதாகவே அமைந்திருக்கின்றன. திருமணம் மூலம் இணையும் ஆண், பெண் உறவைக் கேள்வி கேட்கவே அஞ்சுகின்ற இந்தியச் சமூகத்தில்தான் அபர்ணாவின் திரைப்படங்கள் 35 வருட காலமாக ஒரு கேள்வியைக் கேட்டுக்கொண்டே இருக்கின்றன. “தனிமை உணர்வை விரட்டுவதற்காகச் செய்யப்படுகிற திருமணங்கள் பெண்களுக்குத் தனிமையைத் தூர ஓட்டுகிறதா” என்பது அபர்ணா, தன்னுடைய படங்களின் மூலம் நம்மிடம் முன்வைக்கும் கேள்வி. கலாசாரம் என்ற பெயரில் எவ்வளவு போலியாக வாழ்ந்துகொண்டிருக்கிறோம் என்பதை, மீரா நாயர் எள்ளலுடனும் நேரடியாகவும் படைப்புகளில் வெளிக்காட்டுகிறார். தீபா மேத்தா தன்னுடைய படங்களுக்காகப் பல முறை நிந்தனை செய்யப்பட்டவர். பல எதிர்ப்புகளைக் கையாண்டவர். படைப்பின் உரிமையை இங்கு யாரும் கேள்வி கேட்க முடியாது என்று வாதாடியவர். இவரின் ஒவ்வொரு படமுமே நம்மால் பதில் சொல்ல இயலாத வினாக்களாகவே இருக்கின்றன. திரைப்படத் துறைப் பின்னணி, பொருளாதாரத் தன்னிறைவு போன்றவையே நமது நாட்டில் பெண் திரைப்பட இயக்குநர்கள் உருவாகக் காரணமாக அமைந்திருந்தன. அதற்கு, தமிழ்த் திரைப்படத் துறையும்கூட விதிவிலக்கு. திரைப்பட இயக்கம் என்பது அனுபவத்தின் மூலமே சாத்தியப்படும் ஒரு துறை. இந்தத் துறை பற்றிய புரிதல் இருந்தால் மட்டுமே இயக்குநராக முடியும். அதனாலேயே நடிக்க வந்த பெண்களே இயக்கவும் செய்தார்கள். தமிழிலும் முதல் பெண் இயக்குநர் ஒரு நடிகைதான். தமிழ்த் திரையுலகின் முதல் நடிகை, இயக்குநர், தயாரிப்பாளர் ‘சினிமா ராணி’ எனப் புகழப்பட்ட டி.பி.ராஜலட்சுமி. நாடகங்களில் நடிப்பதற்கு பெண்கள் முன்வராத காலகட்டம் அது. ஆங்காங்கே சில பெண்கள் மட்டும் தைரியமாக நாடகங்களில் முகம்காட்டத் தொடங்கி இருந்தனர். தைரியம் என்பதைவிட குடும்பத்தின் வறுமைதான் அவரை நாடகம் நோக்கித் திசைதிருப்பியது. சங்கரதாஸ் சுவாமிகள் நாடகக் குழுவில் ராஜலட்சுமி சேர்வதற்கு அவருடைய ஆர்வமே பிரதான காரணம். ஏழு வயதில் திருமணம் செய்து வைக்கப்பட்ட ராஜலட்சுமியின் நாடக ஆர்வம், புகுந்த வீட்டைச் சிரமப்படுத்த அவருடைய 11-ம் வயதில் ‘கணவர்’ பிரிந்து போகிறார். அதன் பின்பு, 20-ம் வயதில் சக நடிகரைத் திருமணம் செய்துகொண்டார் ராஜலட்சுமி. இயல்பிலேயே நல்ல குரல்வளம் கொண்ட அவர், அங்கு பாடுவதற்கும் நடிப்பதற்கும் பயிற்சி எடுத்துக்கொண்டார். தமிழ், தெலுங்குத் திரைப்படங்களின் முதல் கதாநாயகி என்ற பெருமை கிடைத்தது அவருக்கு. அத்தோடு போதும் என அவர் நினைக்கவில்லை. நடித்துக் கொண்டிருக்கும்போதே இரண்டு புதினங்கள் எழுதியிருக்கிறார். அப்போது இந்தியா விடுதலையடையத் துடித்துக்கொண்டிருந்த காலகட்டம். இந்தத் துடிப்பை ராஜலட்சுமி இயக்கிய திரைப்படங்களில் பார்க்கலாம். இவரின் இயக்கத்தில் வெளிவந்த முதல் திரைப்படம் ‘மிஸ். கமலா’ 1936-ம் ஆண்டு வெளியானது. அந்தச் சமயத்தில் பெண் சிசுக்கொலை என்பது பரவலாக இருந்தது. இதற்கு எதிரான விழிப்புஉணர்வுக்குத் தன் பிரபலத்தன்மையைப் பயன்படுத்த நினைத்தார் ராஜலட்சுமி. ஒரு பெண் குழந்தையைத் தத்தெடுத்து அதற்கு கமலா என்று பெயரிட்டார். படைப்பு வேறு, சொந்த வாழ்க்கை வேறு என இல்லாமல் திரைப்படத்தின் மூலம் மக்களுக்கு எதைச் சொல்ல விரும்புகிறோமோ, அதே கொள்கையோடு வாழ வேண்டும் என விரும்பிய படைப்பாளிகளில் ஒருவர் டி.பி. ராஜலட்சுமி. தமிழ்த் திரையுலகின் முதல் பெண் இயக்குநர் தனது படங்களின் மூலம் சமூகத்தின் மூடத்தனங்களை மாற்ற நினைத்து அதில் ஓரளவு வெற்றியும் பெற்றிருக்கிறார் என்பது பெருமையான வரலாறு. டி.பி.ராஜலட்சுமி படம் இயக்கிக் கொண்டிருக்கும் காட்சியைச் சொல்லும் ஒரு புகைப்படம்கூட நமது கண்ணில் படாதது துரதிருஷ்டம்தான். டி.பி.ராஜலட்சுமிக்குப் பிறகு அவரைப் போலவே நடிக்கத் தொடங்கி தயாரிப்பாளராகவும் இயக்குநராகவும் பின்னணிப் பாடகியாகவும் தன்னை நிலைநிறுத்திக்கொண்டவர் பானுமதி. சில படங்களுக்கு இசையமைக்கவும் செய்திருக்கிறார். இவர் ஏற்று நடிக்கும் கதாபாத்திரமும், இவர் இயக்கியப் படங்களில் வருகிற பெண் கதாபாத்திரங்களும் காத்திரமானவர்கள். 10-க்கும் மேற்பட்ட தமிழ், தெலுங்குத் திரைப்படங்களை இயக்கியுள்ளார். தென்னகத்தில் முதன்முதலாகச் சொந்த ஸ்டுடியோ வாங்கிய பெண்ணும் பானுமதியே. இவர்கள் இருவரைப் போலவே அடுத்தடுத்து சிலர் நடிப்பதில் தங்களை நிரூபித்த பின் திரைப்படம் இயக்கினார்கள். சாவித்திரி, லட்சு மி, சுஹாசினி மணிரத்னம், ரேவதி, ஸ்ரீப்ரியா, லட்சுமி ராமகிருஷ்ணன், ரோஹினி என சுருக்கமான பட்டியல் அடுத்த வரிசைக்காகக் காத்திருக்கிறது. இவர்கள் தவிர ஜானகி விஸ்வநாதன், சாரதா ராமநாதன், நந்தினி, மதுமிதா, கிருத்திகா உதயநிதி, ப்ரியா, ஐஸ்வர்யா தனுஷ், சௌந்தர்யா, சுதா கொங்குரா, உஷா கிருஷ்ணன் என்று நேரடியாக இயக்குநர் ஆனவர்களும் இருக்கிறார்கள். இயக்குநர் அஷ்வினி ஐயர் திவாரியின் இயக்கத்தில் ‘அம்மா கணக்கு’ம், உஷா கிருஷ்ணன் இயக்கிய ‘ராஜா மந்திரி’யும் ஒரே நாளில் வெளியிடப்பட்டன. இரண்டு பெண் இயக்குநர்களின் திரைப்படங்கள் ஒரே நாளில் வெளிவந்தது தமிழ்த் திரையுலகம் இதற்கு முன்னர் காணாதது. இதுபோக மிக முக்கியமாகக் குறிப்பிட வேண்டியவர் மலையாளத் திரையுலகின் சமீபகால வரவான அஞ்சலி மேனன். திரைக்கதை ஆசிரியராகவும் இயக்குநராகவும் அஞ்சலி மேனன் பணிசெய்யும் படங்களுக்கு வணிகரீதியாகவும் விமர்சனரீதியாகவும் பெரும் வரவேற்பு கிடைத்திருக்கின்றன. ஓர் ஓவியம் வரைவது மாதிரியோ, பாடல் இசைப்பது போலவோ அன்றி திரைப்படத்தை உருவாக்குவது என்பது தனி ஒருவராக மட்டுமே செய்ய முடியாத ஒரு கலை. நிர்வாகத் திறனும் சமயோசிதமும் முக்கியமாகப் படைப்பாளுமையும் இருப்பவரே இதில் நிலைத்து நிற்க முடியும். பலரை ஒரே நேரத்தில் வேலைவாங்கும் சாமர்த்தியம் என்பது அதிஅவசியமான திறனாகிறது. கடந்த சில வருடங்களாக இந்தியச் சூழலில் பெண் உதவி இயக்குநர்களின் எண்ணிக்கை அதிகரித்திருப்பது நல்ல மாற்றம். பல இயக்குநர்களும் தங்களின் குழுவில் ஒரு பெண் உதவியாளர் இருப்பது அவசியம் என்று நினைக்கின்றனர். இந்தி, ஆங்கிலம் மட்டுமே தெரிந்த கதாநாயகிகளுடன் தொடர்புகொள்வதற்கான ஓர் ஊடகமாக பெண் உதவி இயக்குநர் வேண்டும் என்று விரும்பும் இயக்குநர்களும் இருக்கிறார்கள். அது தனிப்பட்ட உதவியாளராக மாற்றுமே அன்றி அவர்கள் எப்படி ஒரு திரைப்படத்தைக் கற்றுக்கொள்ள வழி செய்யும்? 10 வருடங்களுக்கு முன்பு, ‘பெண் உதவியாளர்கள் என்றால் வெளிப்புறப் படப்பிடிப்புகளுக்குச் செல்லும்போது அவர்கள் தங்குவதற்குத் தனியறை ஏற்பாடு செய்ய வேண்டும், பாதுகாப்புக்குத் தனிக் கவனம் செலுத்த வேண்டும்’ என்று தயாரிப்பு நிர்வாகத்திடம் ஒரு தயக்கம் இருந்தது. இன்றும் பெரிய அளவில் மாற்றம் நிகழ்ந்துவிடவில்லை என்றாலும், கனிசமான முன்னேற்றம் நடந்திருக்கிறது. இதைக் கடந்து படங்களில் வேலை செய்யும் பெண்கள் திருமணத்துக்குப் பிறகான வாழ்க்கைக்காக தங்கள் கனவுகளை அர்ப்பணிக்க வேண்டிய நிலையும் உள்ளது. அதையும் மீறி திரைப்படம் இயக்கும் வரை நிலை கொள்வதற்கான பொருளாதாரச் சிக்கல்கள் வேறு இருக்கின்றன. இந்த வேகத் தடைகளை எல்லாம் கடந்தாலும்கூட ஒரு தயாரிப்பாளரும் நடிகரும் எதிர்பார்ப்பது வணிகரீதியான வெற்றிப் படங்களையே. பரீட்சார்த்த முறை படங்கள் என்பது திரைப்பட விழாக்களுக்கானது என்ற எண்ணம் அனைவரிடமும் வலுவாக உள்ளது. மற்ற துறைகள் போலவேதான் இங்கும் வெற்றியை நிரூபிப்பது என்பது, ஒரு பெண் தன்னை முன்னிலைப்படுத்தி ஓடுவதோடு, சக பெண்களின் கனவுகளையும் சுமந்துகொண்டு ஓடவேண்டும். மிக விரைவில் மூச்சிரைப்பற்ற ஓட்டமாக அது மாறும் என்பது நிதர்சனம்.


உலக அளவில் கொரோனா வைரஸ் அதிகம் பரவிய நாடுகளின் பட்டியலில் அமெரிக்கா முதலிடத்தில் உள்ளது. அமெரிக்காவின் நியூயார்க் மற்றும் கலிபோர்னியாவில் கொரோனா வைரஸ் அதி வேகமாக பரவி வருகிறது. அமெரிக்காவில் 367,385 -க்கும் மேற்பட்டவர்கள் கொரோனாவால் பாதிக்கப்பட்டுள்ளனர். உயிரிழந்தோரின் எண்ணிக்கை 10,129 ஆக உயிரிழந்துள்ளது. இந்த இறப்பு விகிதம் இன்னும் அதிகரிக்கும் என அமெரிக்க அதிபரே கூறியிருந்தார். இந்த இக்கட்டான சூழலில் வல்லரசு அமெரிக்காவிடம் போதிய மருத்துவ உபகரணம் இல்லாமலும், மருந்துகள் இல்லாமலும் அந்நாட்டு மருத்துவத்துறை மிகுந்த சிரமங்களை சந்தித்துவருகிறது. அதனால் அதிபர் டிரம்ப் தங்களுக்கு எதிரிநாடு என கூறி வந்த சீனாவிடமே தற்போது உதவிக்கேட்டுள்ளார். அந்த உதவிகளை சீன அரசு உடனே வழங்கியுள்ளது. இன்னும் மருத்துவ உபகரணம் வழங்கும் பணியிலும் இறங்கியுள்ளது சீனா. இந்நிலையில், அமெரிக்காவிற்கு கொரோனா தடுப்பு மருந்துகளை இந்தியா வழங்கவிட்டால் கடும் விளைவுகளை சந்திக்கும் என அமெரிக்க அதிபர் டொனால்ட் டிரம்ப் மிரட்டல் விடும் வகையில் பேசியுள்ளார். கொரோனாவைக் கட்டுப்படுத்த மலேரியாவை குணப்படுத்த பயன்படுத்தப்படும் ஹைட்ராக்ஸிகுளோரோகுயின் மருந்தை பயன்படுத்த இந்திய மருத்துவ ஆராய்ச்சி கவுன்சில் கடந்த மாதம் பரிந்துரைத்தது. அது ஓரளவு பயன் தரும்வகையில் உள்ளதால் இந்தியாவில் ஹைட்ராக்ஸிகுளோரோகுயின் தயாரிக்கும் பணி தீவிரமாக நடைபெற்றுவருகிறது. மேலும் இந்த மாத்திரைகளை ஏற்றுமதி செய்ய மத்தியஅரசு கடந்த மாதம் 25-ஆம் தேதி தடை விதித்தது ஆனால், இந்திய மருந்து நிறுவனங்களிடம் இருந்து மிகப்பெரிய அளவில் ஹைட்ராக்ஸிகுளோரோகுயின் மாத்திரைகளை பெறுவதற்கு அமெரிக்கா ஒப்பந்தம் போட்டுள்ளது. மத்திய அரசின் இந்த தடையால், அந்த மாத்திரைகளை அமெரிக்காவிற்கு வழங்குவதில் சிக்கல் ஏற்பட்டது. இதனால் அமெரிக்க அதிபர் டொனால்ட் டிரம்ப் பிரதமர் மோடியிடம் தொலைபேசியில் உரையாடும்போது, அமெரிக்கா ஆர்டர் செய்திருந்த கொரோனா சிகிச்சைக்கு உபயோகப்படுத்தப்படும் ஹைட்ராக்ஸிகுளோரோகுயின் மருந்துகள் உள்பட மருத்துவ பொருட்களை இந்தியா எங்களுக்கு வழங்க வேண்டும் என வேண்டுகோள் விடுத்தார். பிரதமர் மோடியும் பரிசீலிப்பதாகத் தெரிவித்தார். இந்நிலையில், அமெரிக்க அதிபர் டிரம்ப் செய்தியாளர்களை சந்தித்த போது அமெரிக்கா இந்தியாவுடன் நல்ல நட்புடன் இருக்கிறது. அதற்குகாரணம் இந்தியா பல ஆண்டுகளாக அமெரிக்காவுடன் வர்த்தகம் செய்து பல பலன்களை அடைந்திருக்கிறது. வர்த்தகத்தில் எந்தவித பிரச்சனைகளும் இல்லாத போது, நாங்கள் கேட்ட ஹைட்ராக்ஸிகுளோரோகுயின் மாத்திரைகள் ஏற்றுமதிக்கு இந்திய அரசு தடை விதித்தால் அது நிச்சயம் எனக்கு வியப்பாகத்தான் இருக்கும். நான் பிரதமர் மோடியிடம் கடந்த ஞாயிற்றுக்கிழமை பேசினேன். ஹைட்ராக்ஸிகுளோரோகுயின் மாத்திரைகள் ஏற்றுமதிக்கான தடையை நீக்குங்கள். ஆர்டர் செய்த மருந்துகளை நாங்கள் பெற அனுமதி அளித்தால் நன்றாக இருக்கும் என கூறினேன். நட்பு நாடு என்கிற அடிப்படையில் அமெரிக்காவுக்கு இந்தியா மருந்து அனுப்பும் என நம்புகிறேன். மருந்தை அனுப்பவிலையென்றாலும், பரவாயில்லை; ஆனால் அதற்கான விளைவுகளை இந்தியா சந்திக்க நேரிடும். எதிர்காலத்தில் பதிலடி இருக்கும். ஏன் பதிலடி கொடுக்கக்கூடாது?” எனத் தெரிவித்தார். அமெரிக்கா அதிபரின் இந்த பேச்சுக்கு பிறகு மத்திய அரசு மனிதாபிமான அடிப்படையில் ஒரு சில மருந்து ஏற்றுமதிக்கான தடையை நீக்கியுள்ளதாக தெரிவித்துள்ளது . இதுதொடர்பாக மத்திய அரசு சார்பில் மத்திய வெளியுறவுத்துறை இன்று செவ்வாய்க்கிழமை வெளியிட்ட அறிக்கையில், “கொரோனா வைரஸ் பாதிப்பை மனதில் கொண்டு நமது நாட்டின் திறன்களை சார்ந்துள்ள அண்டை நாடுகளுக்கு பாராசிட்டாமல் மற்றும் ஹைட்ராக்சிக்ளோரோகுயின் உள்ளிட்ட மருந்துகளை மனிதாபிமான அடிப்படையில் வழங்க முடிவு எடுக்கப்பட்டுள்ளது. மேலும் கொரோனா பாதிக்கப்பட்ட மற்ற சில நாடுகளுக்கும் இந்த மருந்துகளை வழங்கவுள்ளோம்” என தெரிவித்துள்ளது. மேலும் இந்தியாவிற்கு தேவையான மருந்துகள் கையிருப்பு இருக்கிறதா? எவ்வளவு மருந்துகள் உள்ளது போன்ற எந்த தகவலையும் மத்திய அரசு அந்த அறிக்கையில் தெரிவிக்கவில்லை. அதுதொடர்பாக வெளிப்படையான அறிக்கையை மத்திய அரசு மக்களுக்கு அளிக்கவேண்டும் என எதிர்கட்சிக்கள் கோரிக்கைவைத்துள்ளனர். இந்தியாவின் இந்த முடிவு மனிதாபிமான அடிப்படையில் வரவேற்கத்தக்கது. ஆனால் தான் இந்த உலக நாடுகளின் வல்லரசு என பேசித்திரியும் அமெரிக்கா இந்த விசத்யதை கையாண்டா விதம் எதேச்சிகரப் போக்காக உள்ளது. அமெரிக்கா நட்பு நாடு என்ற ரீதியில், இந்தியா காட்டிய மனிதாபிமானத்தை, அமெரிக்க ஈரான் மீது காட்டவில்லை.. கொரோனா பாதிப்பால் ஈரான் கடும் உயிரிழப்புகளை சந்திக்கிறது. அங்கு மருந்துக்கள் பெருமளவில் தட்டப்பாடு ஏற்பட்டுள்ளது. இந்த தட்டுப்பாட்டுக்கு அமெரிக்காவின் பொருளாதார தடையேக் காரணம். ஆனால் பிரிட்டன், சீனா போன்ற நாடுகள் ஈரானுக்கு உதவி செய்து வருகின்றனர்.


Junior Vikatan - 13 June 2021 - வரிசைகட்டும் சர்ச்சைகளில் ‘தி ஃபேமிலி மேன்’ வெப் சீரீஸ்! | The Family Man web series controversy - Vikatan சர்ச்சையில் அதிகாரிகள் நியமனம்... சறுக்குகிறாரா ஸ்டாலின்? “சிறப்பு... மகிழ்ச்சி...” - உளறும் பா.ஜ.க தலைவர்கள்... அதிர்ச்சியில் மக்கள்! வன்னியர் இடஒதுக்கீடு... வழக்குகளைக் காட்டி வஞ்சிக்கிறதா தி.மு.க அரசு? மிஸ்டர் கழுகு: பன்னீரின் தனிக்குழு யோசனை... மௌனம் காக்கும் எடப்பாடி! தமிழ்நாட்டை ‘தமிழகம்’ என்பது உள்நோக்கம் கொண்டது! “சாணி வித்து சாப்பிட்டோம்... இப்போ அதுக்கும் வழியில்ல!” - கண்ணீரில் கீதாரிகள் மிருகங்களுக்கான கொரோனா பரிசோதனை மையம் சென்னையில் அமைக்கப்பட வேண்டும்! நெருக்கும் மத்திய அரசு... மல்லுக்கட்டும் ட்விட்டர் - க்ளைமாக்ஸில் டிஜிட்டல் வார்! வரிசைகட்டும் சர்ச்சைகளில் ‘தி ஃபேமிலி மேன்’ வெப் சீரீஸ்! இறுதிக்கட்டத்தில் டாக்டர் சுப்பையா கொலை வழக்கு... “நியாயம் கிடைக்குமென நம்புகிறோம்!” மணிகண்டன் ‘சிடி’ மணி ஆனது எப்படி? நீதிபதி ரேஸ்... பழிவாங்கப்பட்ட பூர்ணிமா! இந்தியா கண்டுபிடிக்கப்பட்ட கதை - 13 - ஒரு கிரேக்கக் காதல் Published: 09 Jun 20216AM Updated: 09 Jun 20216AM ‘தி ஃபேமிலி மேன் 2’ வெப் சீரீஸ் டிரெய்லரில் இடம்பெற்றிருந்த ஒன்றிரண்டு காட்சிகளின் அடிப்படையில் சில யூகங்களும் கருத்துகளும் சொல்லப்படுகின்றன. டிரெய்லர் வெளியானபோதே மிகப்பெரிய அளவில் சர்ச்சையான ‘தி ஃபேமிலி மேன் 2’ வெப் சீரீஸ், ஜூன் 4-ம் தேதி அமேசான் பிரைமில் வெளியாகி, மீண்டும் பல சர்ச்சைகளுக்கு வழிவகுத்திருக்கிறது. ஒன்பது எபிசோடுகளைக்கொண்ட இந்த வெப் சீரீஸ் காட்சியனுபவத்தைப் பொறுத்தவரை விறுவிறுப்பாக நகர்ந்தாலும், ஈழத் தமிழர்களின் விடுதலைப் போராட்டத்தைக் கொச்சைப்படுத்தும் விதத்தில் எடுக்கப்பட்டிருப்பதாக விமர்சனங்கள் எழுந்துள்ளன. ‘இந்த வெப் சீரீஸை உடனடியாகத் தடைசெய்ய வேண்டும்’ என்ற குரல்களும் ஓங்கி ஒலிக்க ஆரம்பித்திருக்கின்றன. இந்திய உளவுப்பிரிவின் அதிகாரியாக பாலிவுட் நடிகர் மனோஜ் பாஜ்பாயும், அவரின் மனைவியாக பிரியாமணியும் நடித்து, 2019-ம் ஆண்டு அமேசான் பிரைமில் வெளியாகி ஹிட்டடித்த வெப் சீரீஸ் `தி ஃபேமிலி மேன்.’ தீவிரவாதிகளோடும், உளவுப் பிரிவில் ஏற்படும் சிக்கல்களோடும் கதையின் நாயகன் போராடும் அதேநேரத்தில், வீட்டில் நடக்கும் குடும்பப் பிரச்னைகளைச் சமாளிக்க முடியாமல் திணறுவதே பிரதான கதை. இந்த வெப் சீரீஸின் இரண்டாவது பாகத்துக்கான டிரெய்லர், கடந்த மே 19-ம் தேதி வெளியானபோதே, அது ஈழத் தமிழர்களின் விடுதலைப் போராட்டத்தைக் கொச்சைப்படுத்தும்விதத்தில் இருப்பதாக ம.தி.மு.க பொதுச்செயலாளர் வைகோ, நாம் தமிழர் கட்சியின் தலைமை ஒருங்கிணைப்பாளர் சீமான், இயக்குநர் களஞ்சியம் உள்ளிட்டோர் மிகக் கடுமையாக எதிர்ப்பு தெரிவித்தார்கள். இந்த வெப் சீரிஸைத் தடைசெய்ய வேண்டும் என மத்திய தகவல் மற்றும் ஒளிபரப்புத்துறை அமைச்சர் பிரகாஷ் ஜவடேகருக்கு, தமிழகத் தகவல் தொழில்நுட்ப அமைச்சர் மனோ தங்கராஜ் கடிதம் எழுதினார். இந்தத் தொடரின் இயக்குநர்கள் ராஜ் மற்றும் டிகே, ‘‘டிரெய்லரில் இடம்பெற்றிருந்த ஒன்றிரண்டு காட்சிகளின் அடிப்படையில் சில யூகங்களும் கருத்துகளும் சொல்லப்படுகின்றன. தொடர் வெளியாகி நீங்கள் பார்க்கும்போது, கதையையும், கதாபாத்திரங்களின் சித்திரிப்பையும், நடுநிலையான கருத்துகளையும் நிச்சயம் பாராட்டுவீர்கள்’’ என்று விளக்கம் அளித்திருந்தார்கள். ஆனால், ‘‘அவர்கள் வாக்குறுதி கொடுத்தபடி சீரீஸ் இல்லை. கண்டிப்பாகத் தடைசெய்தே ஆக வேண்டும்’’ என்கிறார்கள் தமிழ் உணர்வாளர்கள். ‘‘ஈழ விடுதலைப் போராட்டம் குறித்து ஏராளமான தவறான சித்திரிப்புகள் இந்தத் தொடரில் இடம்பெற்றிருக்கின்றன. ஈழத்தின் இறுதிப்போர் போன்ற ஒரு காட்சியிலிருந்துதான் இந்தத் தொடர் தொடங்குகிறது. போரை வழிநடத்தக்கூடிய போராளிக் குழுக்களின் தலைவர்கள் லண்டனுக்குத் தப்பிச்செல்வதுபோலக் காட்சியமைக்கப் பட்டிருக்கிறது. ‘விடுதலைப் புலிகள்’ அமைப்பின் தலைவர் பிரபாகரன்போலச் சித்திரிக்கப்படும் கதாபாத்திரத்துக்கு பாஸ்கரன் எனப் பெயர் சூட்டப்பட்டுள்ளது. அவரின் தம்பி, தமிழ்நாட்டுக்கு வரும்போது ஐ.எஸ்.ஐ அமைப்பு நிகழ்த்தும் ஒரு குண்டுவெடிப்பில் கொல்லப்படுகிறார். பின்னர் அதே ஐ.எஸ்.ஐ அமைப்பு, பாஸ்கரனுடன் இணைந்து இந்தியாவைப் பழிவாங்க முயல்வதாகக் காட்சி அமைக்கப்பட்டிருக்கிறது. தொடர் முடியும்வரை ஐ.எஸ்.ஐ அமைப்பால் பாஸ்கரன் இயக்கப்படுவதாகவே காட்சிகள் இருக்கின்றன. இந்தியப் பிரதமர் மற்றும் இலங்கை அதிபருக்கு இடையில் சென்னையில் நடக்கும் பேச்சுவார்த்தையின்போது, வான்வழியாகத் தாக்குதல் நடத்தத் திட்டமிடுவதாகக் கதை நகர்கிறது. இதன் மூலம் தமிழீழ விடுதலைப் போராளிகளை, தீவிரவாதிகள் என்று முத்திரை குத்தப் பார்க்கிறார்கள். கற்பனைப் பெயர்களுடன் அவர்கள் எடுத்தால், யாரும் எதுவும் சொல்லப்போவதில்லை. ஆனால், `தமிழீழம்’ என்ற வார்த்தை தொடரில் பயன்படுத்தப்பட்டிருக்கிறது. போராளிக் குழுக்களில் இருப்பவர்கள் ஈழத்தமிழ்தான் பேசுகிறார்கள். உலகம் முழுக்க பரவி வாழும் ஈழத்தமிழர்களைத் தீவிரவாதிகளைப்போலச் சித்திரிப்பது ரொம்பவே ஆபத்தான போக்கு. அதை நாம் ஒருபோதும் அனுமதிக்க முடியாது’’ என்றார் ஈழ ஆதரவாளர் ராஜவேல் நாகராஜன். தமிழ்த் தேசிய விடுதலை இயக்கத்தின் பொதுச்செயலாளர் தியாகு இது குறித்துப் பேசும்போது, ‘‘ஈழத் தமிழ் மக்களுக்கு எதிராகச் சிங்கள அரசு நிகழ்த்தியிருக்கிற பல்வேறு கொடுமைகள், போர்க் குற்றங்கள், இனப்படுகொலைக் குற்றங்கள் உலக அரங்கத்தில் இருக்கின்றன. இது தொடர்பாக ஐ.நா-வில் மூன்று அறிக்கைகள் வெளியாகியிருக்கின்றன. அவற்றில், அரசும் ராணுவமும் செய்த கொடுமைகள் குறித்து விரிவாகச் சொல்லப்பட்டிருக்கிறது. இலங்கைக்கு, இந்திய அரசு செய்த உதவிகள் பற்றியும் கூறப்பட்டிருக்கிறது. இவை எல்லாவற்றுக்கும் மேலாக, இந்த ஆண்டு மார்ச் மாதத்தில், ஐ.நா மனித உரிமை உயர் ஆணையர் மீஷெல் பேச்சலெட் (Michelle Bachelet) கொடுத்த அறிக்கையில், ‘இலங்கை அரசைப் பன்னாட்டுக் குற்றவியல் நீதிமன்றத்தில் நிறுத்த வேண்டும்’ என உறுப்பு நாடுகளுக்கு அறிவுறுத்தியிருக்கிறார். இதுதான் உலகத்தின் முன்னிருக்கும் உண்மைகள். ஆனால், மக்களுக்காகப் போராடியவர்களை பயங்கரவாதி களாகவும், இரக்கமில்லாத கொலைகாரர்களாகவும் காட்டிவிட்டு, கொலை செய்த அரச பயங்கரவாதிகளை நல்லவர்களாகக் காட்டுவதே இது போன்ற தொடர்களுக்குப் பின்னாலுள்ள உண்மையான நோக்கம். விடுதலைப்புலிகள் மீது மட்டுமல்ல... எந்தப் போராளி இயக்கங்கள்மீதும் விமர்சனங்களை முன்வைக்கலாம். ஆனால், உண்மைக்குப் புறம்பாக, தவறாகச் சித்திரிப்பதை ஏற்றுக்கொள்ள முடியாது’’ என்றார். ராஜவேல் நாகராஜன், தியாகு , ஆதவன் தீட்சண்யா த.மு.எ.க.ச பொதுச்செயலாளரும், எழுத்தாளருமான ஆதவன் தீட்சண்யாவிடம் இது குறித்துக் கேட்டபோது, “மக்கள் ஆதரவோடு முப்பது ஆண்டுகள் நடத்திய போராட்டத்தைக் கொச்சைப்படுத்துவதை ஏற்க முடியாதுதான். அதற்கான நம் விமர்சனங்களை முன்வைக்கலாமேயன்றி, ஒட்டுமொத்தமாகத் தொடருக்குத் தடைகோருவது தவறான முன்னுதாரணமாகிவிடும். இப்படியான சூழலை எதிர்பார்த்து, கருத்துச் சுதந்திரத்தை நசுக்கத்தான் பா.ஜ.க அரசு காத்திருக்கிறது. எனவே, நாம் தொடருக்குத் தடை கோருவதைத் தவிர்த்து, மக்களிடம் இந்தத் தொடரைப் புறக்கணியுங்கள் என்று கோரிக்கை வைக்கலாம்” என்றார். ‘முதல் தொடரில் இஸ்லாமியர்கள், இப்போது தமிழர்கள், அடுத்ததாக வடகிழக்கு மாநில மக்களா?’ என்ற விமர்சனத்துடன் கேள்வியை முன்வைக்கிறார்கள் அரசியல் சினிமா விமர்சகர்கள்.


text: ஜம்மு: ஜம்முகாஷ்மீர் மாநிலத்தில் 64-வது கார்கில் தினம் இந்திய ராணுவத்தினரால் கொண்டாடப்பட்டது. கடந்த 1948-ம் ஆண்டு பாகிஸ்தான் ராணுவத்தினரால் கார்கில் பகுதி ஆக்ரமிக்கப்பட்டது. இதனை இந்தியராணுவத்தினர் முறியடித்து வெற்றி கொண்டனர். இதன் நினைவாக கொண்டாடப்பட்ட விழாவில் ராணுவ வீரர்கள் மற்றும் உயர் அதிகாரிகள் கலந்து கொண்டனர். அன்புள்ள வாசகர்களே!, நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.


text: தமிழ் ராசிப்பலன் / திருக்குறள் - 18 ஏப்ரல் 2022 | Horoscope Today: Astrological prediction for April 18, 2022 குறள் : 724 கற்றவரின் முன் தான் கற்றவைகளை அவருடைய மனதில் பதியுமாறு சொல்லி மிகுதியாகக் கற்றவரிடம் அம்மிகுதியான கல்வியைக் அறிந்து கொள்ள வேண்டும். பலதுறை நூல்களையும் கற்றவர் அவையில், அவர்கள் மனங் கொள்ளுமாறு, தான் கற்றவற்றை எல்லாம் சொல்லுக; தான் கற்றவற்றிற்கும் மேலானவற்றை மிகவும் கற்றவரிடமிருந்து அறிந்து கொள்க. Kural 724 Katraarmun Katra Selachchollith Thaamkatra Mikkaarul Mikka Kolal (Ministers) should agreeably set forth their acquirements before the learned and acquire more (know ledge) from their superiors (in learning). Horoscope Today: Astrological prediction for April 18, 2022 இன்றைய ராசிப்பலன் - 18.04.2022 | Indraya Rasi Palan 18-04-2022, சித்திரை 05, திங்கட்கிழமை, துதியை திதி இரவு 07.24 வரை பின்பு தேய்பிறை திரிதியை. விசாகம் நட்சத்திரம் பின்இரவு 03.38 வரை பின்பு அனுஷம். மரணயோகம் பின்இரவு 03.38 வரை பின்பு சித்தயோகம். நேத்திரம் - 2. ஜீவன் - 1. புதிய முயற்சிகளை தவிர்க்கவும். இன்றைய ராசிப்பலன் - 18.04.2022 | Today rasi palan - 18.04.2022 இன்று உடன்பிறந்தவர்களால் அனுகூலம் உண்டாகும். உத்தியோகத்தில் நல்ல மாற்றங்கள் ஏற்படும். நண்பர்களின் சந்திப்பு மகிழ்ச்சியை அளிக்கும். வியாபாரத்தில் கூட்டாளிகளுடன் இருந்த கருத்து வேறுபாடுகள் மறைந்து சாதகமான பலனை அடைவீர்கள். பழைய பாக்கிகள் வசூலாகும். இன்று உங்களுக்கு சுபசெலவுகள் செய்ய நேரிடும். பிள்ளைகளால் சிறு சிறு மனகவலைகள் ஏற்படும். உத்தியோகத்தில் வேலைபளு அதிகரித்தாலும் உடனிருப்பவர்களின் ஒத்துழைப்பு சற்று ஆறுதலை தரும். தொழில் ரீதியாக அரசு வழி உதவிகள் கிட்டும். கொடுக்கல் வாங்கலில் கவனம் தேவை. இன்று உங்களுக்கு தேவையில்லாத மனக்கவலைகள் தோன்றும். உங்கள் ராசிக்கு சந்திராஷ்டமம் இருப்பதால் வீண் அலைச்சல் ஏற்படலாம். வயதில் பெரியவர்களிடம் வாக்குவாதங்களை தவிர்க்கவும். சுபகாரிய முயற்சிகளை தள்ளி வைப்பது நல்லது. உடல் ஆரோக்கியத்தில் கவனம் தேவை.


text: கோவிட் -19: காற்று மாசுபாடு கொரோனா வைரஸின் அபாயத்தை அதிகரிக்கிறது, இந்தியர்கள் தடுத்த பிறகு அதைக் குறைவாக வைத்திருக்க வேண்டும் - அதிக வாழ்க்கை முறை Home/Top News/கோவிட் -19: காற்று மாசுபாடு கொரோனா வைரஸின் அபாயத்தை அதிகரிக்கிறது, இந்தியர்கள் தடுத்த பிறகு அதைக் குறைவாக வைத்திருக்க வேண்டும் – அதிக வாழ்க்கை முறை நாடு முழுவதும் முற்றுகையின்போது இந்தியாவின் பல பகுதிகளில் காற்று மாசுபாடு சரிந்தது, ஆனால் முற்றுகையின் பின்னர் உண்மையான சவால் தொடங்கும், இது மே 3 ஆம் தேதி முடிவடையும், வாகன இயக்கம் மீட்டெடுக்கப்பட்டு தொழிற்சாலைகள் மீண்டும் இயங்கி இயங்கும் போது. முற்றுகையின் பின்னர், காற்று மாசுபாட்டைக் கட்டுப்படுத்த நடவடிக்கை எடுக்கப்பட வேண்டும் என்று நிபுணர்கள் கூறுகின்றனர், இதில் அதிக அளவு மாசுபாடு கொரோனா வைரஸ் தொற்றுக்கு ஆளாகக்கூடும், இது சுவாசக் குழாயில் தன்னை வெளிப்படுத்துகிறது. வடக்கு இத்தாலியில் ஏற்பட்ட அனுபவத்தின்படி, முற்றுகை நடக்கவில்லை மற்றும் மாசு அளவு குறையவில்லை என்றால், கொரோனா வைரஸ் மிக விரைவாக பரவுகிறது என்று நுரையீரல் பராமரிப்பு அறக்கட்டளையின் நிறுவனர் மற்றும் நிர்வாகி டாக்டர் அரவிந்த்குமார் தெரிவித்தார். "மாசுபாட்டின் அளவைக் குறைவாக வைத்திருக்க ஒவ்வொரு முயற்சியும் செய்யப்பட வேண்டும், அதில் தூசி மாசுபாடும் அடங்கும். அதிக அளவு மாசுபாடு வைரஸ் வேகமாக பரவுவதற்கு பங்களிக்கும், "என்றார் குமார். வடக்கு இத்தாலியின் மாகாணங்களில் – லோம்பார்டி மற்றும் எமிலியா ரோமக்னா – காற்றின் தரம் குறித்து ஒரு ஆய்வு மேற்கொள்ளப்பட்டது, இது கோவிட் -19 இறப்பு விகிதங்களுக்கும் அதிக அளவு மாசுபாட்டிற்கும் இடையே ஒரு தொடர்பைக் கண்டறிந்தது. தற்போது தொராசிக் அறுவை சிகிச்சை மையத்தின் தலைவரும், சர் கங்கா ராம் மருத்துவமனையின் ரோபோடிக் அறுவை சிகிச்சை நிறுவனத்தின் இயக்குநருமான குமார் கூறினார்: "காலப்போக்கில், அதிக மாசுபட்ட இடங்களில் வசிக்கும் மக்கள் அதிக பாதிப்புக்குள்ளாகிறார்கள் என்பதற்கு எங்களிடம் உள்ள சான்றுகள் தெளிவாக உள்ளன. கொரோனா வைரஸ். . " IQAir AirVisual World Air Quality Report 2019 ஆல் தொகுக்கப்பட்ட தரவுகளின்படி, மிக மோசமான காற்று மாசுபாட்டைக் கொண்ட உலகின் 30 நகரங்களில் 21 இந்தியாவில் உள்ளன, முதல் பத்தில் ஆறு இடங்கள் உள்ளன. இந்தோ-கங்கை சமவெளியில் (பிஜிஐ), புவியியல் மற்றும் பிற காரணிகளால் காற்று மாசுபாடு மோசமடைகிறது, இது தொழில்துறை கொத்துக்களுடன் சேர்ந்து அதிக மக்கள் தொகை அடர்த்தி கொண்ட பகுதியாகும். உலக சுகாதார அமைப்பின் கூற்றுப்படி, வெளிப்புற காற்று மாசுபாடு ஒவ்வொரு ஆண்டும் உலகளவில் 4.2 மில்லியன் மக்களைக் கொல்கிறது. ஃபோர்டிஸ் மெமோரியல் ரிசர்ச் இன்ஸ்டிடியூட்டின் நுரையீரல் இயக்குநர் மனோஜ் கோயல் கூறுகையில், காற்று மாசுபாடு காரணமாக, நாள்பட்ட தடுப்பு நுரையீரல் நோய் (சிஓபிடி) மற்றும் ஆஸ்துமா நோயாளிகளுக்கு கட்டுப்பாடற்ற அறிகுறிகள் ஏற்படக்கூடும், மேலும் இந்த குழுவினருக்கு கடுமையான கொரோனா வைரஸ் சிக்கல்கள் ஏற்படக்கூடும். . "வரலாற்று ரீதியாக, மாசு அளவு அதிகமாக உள்ளது. கொரோனா வைரஸின் பரவலைக் கட்டுப்படுத்த மாசு அளவைக் குறைவாக வைத்திருக்க வேண்டும், "என்று கோயல் கூறினார். ஹார்வர்ட் பல்கலைக்கழகத்தில் ஒரு ஆய்வு டி.எச். சான் ஸ்கூல் ஆஃப் பப்ளிக் ஹெல்த், பி.எம் .2.5, நுண்ணிய துகள்களில் சிறிய அதிகரிப்பு கூட அமெரிக்காவில் ஒரு பெரிய விளைவைக் கண்டது. ஒரு கன மீட்டருக்கு ஒரு மைக்ரோகிராம் அதிகரிப்பு என்பது COVID-19 இலிருந்து இறப்புகளில் 15% அதிகரிப்புக்கு ஒத்ததாக ஆய்வில் கூறப்பட்டுள்ளது. கோடைக்காலம் முக்கியமாக நாட்டின் பல பகுதிகளில் வெப்பமாகவும் ஈரப்பதமாகவும் இருக்கிறது, முற்றுகையின் பின்னர் மாசு அளவு அதிகமாக இருந்தால், நாட்டில் கொரோனா வைரஸின் நிலைமை மேலும் மோசமடையும். "ஈரப்பதமான சூழ்நிலையில், கொரோனா வைரஸ் உயிர்வாழ்வதற்கான வாய்ப்புகள் அதிகம்" என்று கோயல் கூறினார்.


text: விஜயலட்சுமி விரதம் தரும் வசதிகள் வாழ்க்கையில் நன்கு வசதியோடு வாழ வேண்டுமென்றால் விஜயலட்சுமியை வழிபட வேண்டும். விஜயலட்சுமியை முறைப்படி வணங்கினால் வெற்றி கிட்டும். முதல் நாள் பூஜையை ஒரு வெள்ளிக்கிழமை தொடங்கவேண்டும். ஆனால் அன்று தேய்பிறையாகவோ அஷ்டமி நவமியாகவோ. கரிநாளாகவோ இருக்கக்கூடாது. அவ்வீட்டில் இறந்தவர் எவருக்கேனும் திதி நாளாயும் இருக்கக்கூடாது. மலர்களுள் செந்தாமரை, வன்னி,ரோஜா, மல்லிகை, முல்லை, சந்தன முல்லை, சம்பங்கி, மனோரஞ்சிதம் ஆகிய மலர் இனங்களைப் பயன்படுத்தலாம். வீட்டிலுள்ள தூய்மையான அறையில், நடுப்பகுதியில் கிழக்கு முகமாகப் பீடம் அமைக்க வேண்டும். அதில் சதுரமாக நெல்லைப்பரப்ப வேண்டும். அதன் மீது ஒரு பித்தளைத்தட்டில் பச்ச அரிசியைப் பரப்ப வேண்டும். அதன் மீது மலர்கள் சுற்றப்பட்ட நீர் நிறைந்த செம்பை வைக்க வேண்டும். மாவிலைகளைக் செம்பின் உள் பக்கம் ஒரத்தில் வைக்க வேண்டும். செம்பின் மீது தூய்மையாகக் கழுவப்பட்ட தேங்காய் ஒன்றை வைக்க வேëண்டும். செம்பிற்கும் தேங்காய்க்கும் சந்தனம்,குங்குமம்,திலகம் ஆகியன இட வேண்டும். மலர்களால் அலங்கரிக்க வேண்டும். வாயிலில் மாக்கோலம் இட வேண்டும். பூஜை தொடங்கும் போது வாசலில் அகல் விளக்கேற்ற வேண்டும். பிரசாதமாகத் தயாரித்த பொருள்களைத் தயாராக எடுத்து வைத்துக் கொண்டு பூஜையை ஆரம்பிக்கலாம். இந்தப் பூஜையைத் தனியாகவோ பலர் கூட்டாகவோ செய்யலாம். முதலில் விநாயகருக்கு அருகம்புல் மாலையிட்டு, அருகம் புல்லால் அர்ச்சனை செய்து,கற்பூர தூப தீபம் காட்ட வேண்டும். விஜயலட்சுமி பூஜையைத் தொடங்கவேண்டும். நூற்றெட்டு நாமாவளிகளைக் கூறி, மலர் அர்ச்சனை முடிந்து தூப தீபம் காட்டி, வணங்க வேண்டும். பூஜை முடிந்ததும் மூன்று சிறுமிகளுக்கு துணி தானம் என்னும் பட்டுத்துணி, தாம்பூலம், கல்கண்டு, கனி ஆகிய வற்றைத் தர வேண்டும். இயன்ற அளவு பணமும் தானமாகக் கொடுக்க வேண்டும். அதற்குப் பிறகு மற்றவர்க்குப் பிரசாதங்களைக் கொடுத்து விட்டுத்தாங்கள் பயன்படுத்தலாம். இந்தப்பூஜையை ஒவ்வொரு வெள்ளிக்கிழமையன்று, தொடர்ந்து இருபத்தொரு வெள்ளிக்கிழமை செய்ய வேண்டும். இவ்வாறு இருபத்தொரு நாளும் முடித்த பிறகு, எவ்வளவு இயலுமோ அந்த அளவுக்கு அன்னதானம் செய்ய வேண்டும்.